2012/13 Eskolarteko kirol lehiaketa: ATLETISMOA, HERRI KIROLAK eta ESKU PILOTA\nHaurrak berdintasunean hezteko formakuntza tailerra martxoaren 7an\nHezkidetza Lau Haizetara ekimenaren baitan gure haurrak berdintasunean hezteko gida jorratu du Euskal Herriko Bilgune Feministak. Ikastaroaren helburua gai guzti horien inguruan gogoeta eta lanketa partekatua egitea da.\nPeio Anorga ipuin kontalariaren saioa\nKorrika kulturala egitarauaren barnean, Zaldibian, Peio Añorga ipuin kontalariak ipuin saioa eskainiko du ostegun honetan.\nTxartel bakarrerakin MUGItu daiteke Gipuzkoa osoan\nGipuzkoako Garraioaren Lurralde Agintaritzak martxan jarritako tarifa-sistema bateratu berria da. Mugi Sistemak abantaila ugari eskaintzen die Gipuzkoako garraio publikoaren ohiko erabiltzaileei, eta aukera ematen du garraio publiko guztietan euskarri bakarrarekin bidaiatzeko. Oharra: Lurraldebus txartela duenak ez du MUGI txartela egin beharko.\n2012/13 Eskolarteko kirol lehiaketa: ESKUBALOIA eta ESKU PILOTA\nAniztasun eta migrazioaren inguruko azterketa otsailaren 6ean aurkeztuko da Zaldibiako kultur etxean. Zaldibitarren egungo errealitatea, jatorria eta aniztasunaren inguruan egindako azterketa kuantitatiboa aurkeztuko du Zaldibiako Udalak.\nKonposta egiten ikasteko ikastaroan izena emateko epea zabalik\nIkastaroa etxeko konposta nahiz, auzo konposta egiteko asmoa dutenei zuzendurik dago. Otsailaren 20an burutuko da Antzokian.\n« Aurrekoak 1 2 3 ... 27 28 29 30 31 ... 36 37 38 Hurrengoak »\nKultur Etxea Gaiak\nKultur Etxea GaiakHitzaldiakIkastaroakIkuskizunakJarduerakKirolaLiburutegia\nZaldibiako KULTUR ETXEA. / Nor gara


author_facet:"Castillo, Juan Carlos Martin" topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Instalazio elektriko eta automatikoak (Heziketa Zikloa - LOE). Erdi maila"\nEgilea: Castillo, Juan Carlos Martin Proposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Instalazio elektriko eta automatikoak (Heziketa Zikloa - LOE). Erdi maila\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) 1 Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) Instalazio elektriko eta automatikoak (Heziketa Zikloa - LOE). Erdi maila 1 Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


Biltzar batekin eta dokumental ziklo batekin bukatuko da Scotland Goes Basque programa | Kultura | Naiz\nBiltzar batekin eta dokumental ziklo batekin bukatuko da Scotland Goes Basque programa\nUrriaren 16 eta 17 bitartean nazioarteko biltzarra ospatuko dute Eskozian hizkuntza gutxituen egoera soziolinguistikoa eta hedabideek hauen garapenean duten funtzioari buruz eztabaidatzeko. Era berean, kultura oinarrian duten hainbat dokumental eskainiko dituzte datozen egunetan.\nGlasgow-en egingo dituzten ekimenen berri eman dute aurkezpenean. (IREKIA)\nHizkuntza gutxituen hedabideei buruzko nazioarteko biltzar batekin eta zine dokumentaleko ziklo batekin bukatuko da Etxepare Euskal Institutuak 2019. urtean zehar Eskozian antolaturiko #ScotlandGoesBasque programa.\nUrriaren 16an eta 17an, Edinburgoko Unibertsitatean, 30tik gora aditu elkartuko dira biltzarrean hizkuntza gutxituetako hedabideen inguruan eztabaida akademikoa eta profesionala sustatzeko asmoz. Euskal Herriak eta Eskoziak komunean dituzten faktoreen artean daude hizkuntza aniztasuna, hizkuntza gutxituen egoera soziolinguistikoa eta egoera horren aurrean hedabideek duten funtzioa eta hauen garapena izango dute gaitzat.\n1980ko hamarkadaren hasieran, Kataluniako, Hego Euskal Herriko eta Galesko telebisten sorrerarekin, hizkuntza gutxituetako hedabideen inguruko hausnarketa bultzatu zen, eta, azken urteetan, Internetekin, komunikazio sistema globalaren aurrean hedabide horiek dituzten erronken eta aukeren inguruko hausnarketa ezinbesteko ikusten dute, aurkezpenean nabarmendu dutenez.\nBesteak beste, landuko diren gaiak dira komunikazio eta kultura politikak; hedabideen ekonomia eta eremu digitala; telebistak eta Interneteko bideo plataforma berriak; audientzia, genero eta eduki azterketak; programazio estrategiak eta edukien kontratazioa; produkzio baldintzak eta distribuzio aukerak; edukien komertzializazioa; hedabideak eta hezkuntza; lurraldetasuna, hizkuntza eta nortasuna; eta hedabideak eta genero ikuspegia.\nBestalde, Donostia 2016 Europako Kultur Hiriburutzaren baitan, Zeuta, Belfast, Dresden, Wroclaw, Sarajevo, Mosku, Pafos, Plovdiv, Pristina eta Tesalonika hirietan abiatu zen «kultur enbaxada ibiltaria» izan zen ‘Europa Transit’ dokumental bilduma. Egitasmoaren aitortza gisa, Xuban Intxausti zinemagileak zuzendutako hamar dokumentaletako hiru aurkeztuko dira Edinburgon eta Glasgow-en: ‘Kaleko dantzariak’ (urriak 12), ‘Mugaminak’ (urriak 17) eta ‘Erresilientzia-soinuak’ (urriak 20). Azken honetan Maite Arroitajauregi Mursego da protagonistetako bat, eta horregatik filmaren ostean kontzertua eskainiko du.


Arte plastiko eta ikusmen-arteak - 948 Merkatua, Nafarroako arteen Merkatua eta Topaketa profesionalen Foroa\n948 Merkaturen baitako “Arte plastikoak eta ikusmen arteak” atalaren helburua ondoko hau da: artistei jarduera programa bat eskaintzea beren sormen-proiektuen komertzializazioa eta profesionalizazioa hobetzeko. Halaber, asmoa da kultura-eragileekin (galeristak, bildumagileak, komisarioak, programatzaileak, kultura-etxeen ordezkariak...) harremanak garatzeko gune bat sortzea. Azaroaren 15 eta 16an burutuko da arte plastikoen eta ikusmen arteen atala.\nPrograma hau sortzaileen komunitateari zuzendutako jarduera osagarrien barruan kokatzen da. Jarduerok ondoko hauek dira: Huarte Zentroaren profesionalizazio tailerrak; 948 Merkatuaren baitako Baluarte kongresu jauregiko jarduera-programa; Nafarroako Museoako hitzaldiak; Ziudadelako saioak proiektuak ikusi eta aurkezteko; eta Nafarroako Museoak eta Oteiza Museoak hartuko duten Yo, la peor de todas/Ni, denetan okerrena izeneko proiektu artistikora programatutako bisita profesionalak. “Yo, la peor de todas/Ni, denetan okerrena” proiektuaren protagonistak artista nafarrak dira.\nUrria. Huarte zentroan profesionalizazio lantegiak\nHuarte zentroak mikro lantegien programa bat antolatu du, artisten promozio eta zabaltze ahalmena hobetzeko. Horiek 948 Merkatuko programa orokorrean sartuko dira. Lantegien programak honako arloei helduko die:\nAzaroak 15, goizez. Baluarte\nArte plastikoekin lotutako erakundeen eta kultur eragileen aurkezpenak.\nAzaroak 15, arratsaldez. Nafarroako Museoa\n17:00etan Rosina Gómez Baeza. Orainaren ziurtasuna. Arte en España Erakundeari buruzko gogoeta batzuk\n18:30ean Eva Lasunción. Fiskalitatea Artean eta horrek nola eragiten duen bildumazaletasunean\nAzaroak 16. 10:00 -14:30\nAzaroaren 16an, goizeko jardunaldian portfolioa eta proiektuak aurkeztuko dira.\nEgoitza: Ziudadelako Armen Aretoko beheko solairua.\nAzaroaren 16an, goizeko jardunaldian honako formatuak garatuko dira batera:\nArtisten portfolioen ikustea.\nArtisten proiektuen aurkezpena.\nPortfolioa ikustea. 10.00- 14.30\n948 Merkatuan parte hartzeko hautatuak izan diren artistek euren sormen lanak jasotzen dituzten portfolioak aurkeztu ahal izango dizkiete azokara bertaratzen diren kultura-eragileei. Artista bakoitzak stand txiki bat izango du erabilgarri. Bertan, bere lan artistikoaren elementu grafikoak eta bisualak edo proiekzio bidezkoak ipini ahal izango ditu.\nPortfolioak erakusteko eta proiektuak aurkezteko jardueran parte hartuko duten artistak aurretik hautatu dira, aurkeztutako dokumentazioa eta beren curriculum profesionala oinarri hartuta, deialdiaren oinarrietan eskatutakoarekin bat eginez. Hautaketaz honako pertsona hauek arduratu dira: Oskia Ugarte, Huarte zentroko zuzendarikidea; Peio Aguirre komisario independentea eta arte kritikoa; eta Juan Pablo Huércanos, Oteiza Museoaren zuzendariordea.\nAzaroak 16, 17:30 – 20:00\nPortfolioak erakutsiko diren areto berean egingo dira proiektuen aurkezpenak, erabilera horretara egokitutako gune batean. Egile bakoitzak 20 minutu izango ditu aurkezpena egiteko, formatu arinean.\nEgindako hautaketaren arabera, hurrengo artistek beren proiektuak aurkeztuko dituzte:\nAzaroak 16 17.30 h – 20.00\n948 Merkatuak bat egingo du Yo, la peor de todas/Ni, denetan okerrena erakusketa proiektuarekin”, zeinaren komisarioa Maite Garbayo den. Proiektu hau Nafarroako artista-emakume garaikideen lanen aurkezpenean ardaztuta dago eta batera egingo da Nafarroako Museoan eta Jorge Oteiza Museoan. Horrez gain, jarduera eta egoitza programa bat antolatu dute Huarte zentroan.\nModu honetan, azaroaren 16ko jardunaldi-programa ondoko bisita hauekin amaituko da:\n17:30etatik 18:30etara. Oteiza Museora eta Yo, la peor de todas/Ni, denetan okerrena erakusketara bisita gidatua.\nYo, la peor de todas/Ni, denetan okerrena erakusketara bisita gidatuan Maite Garbayo komisarioa egongo da eta baita honako artista hauek ere (Oteiza Museoari dagozkionak): June Crespo, Maddi Barber, Itziar Okariz, Lorea Alfaro,Txaro Fontalba, Iranzu Antona eta Elba Martínez.\n19:00etatik 20:00etara. Nafarroako Museora eta Yo, la peor de todas/Ni, denetan okerrena erakusketara bisita.\nYo, la peor de todas/Ni, denetan okerrena erakusketara bisita gidatuan Maite Garbayo proiektuaren komisarioa izango da eta baita honako artista parte-hartzaile hauek ere: Leire Urbeltz, Taxio Ardanaz, Gentz del Valle, Amaia Molinet. Elba Martínez, Mirari Echavarri eta Txaro Fontalba. Gainera, hilda dagoen Francesca Bartolozzi artistaren lanak ere ikusgai egongo dira.\n948 Merkatua-Nafarroako arteen merkatua, 400dik gora artista eta profesionalen bilgune izango da, eta askotariko arte diziplinen 70 emanaldi baino gehiago hartuko ditu. Emanaldiok artista nafarrek eskainiko dituzte.\nHortaz, arte plastikoen eta ikusmen arteen berariazko programa hau, egitarau profesional zein artistiko zabalago baten barruan kokatzen da, Zeina ondoko web gune honetan ikus dezakezuen: www.948merkatua.com


3.111 € batu ziren jaietan BERRIA egunkariari laguntzeko — Berbia\n3.111 € batu ziren jaietan BERRIA egunkariari laguntzeko\nDirua, Txosnaguneko sukaldean musu truk lan egin zuten bolondresei esker batu ahal izan da\nTxosnaguneko sukaldea Berria egunkariaren txokoa izan da aurtengo jaietan berriro. Iaz bezala, bertako diru irabaziak euskarazko egunkariarentzat izango dira. Hori lanean musu truk aritu diren bolondresei esker lortu da. Herriko ikastetxeek, Euskaltegiak, kuadrilek eta banaka hurbildu ziren herritarrek bat egin zuten, otartekoak prestatu eta salduz, Berriarako dirua batzeko helburuarekin. Jaietako sei egunetan, arratsalde eta gauez,txandaka lan egin zuten..\nErositako produktuak ordainduta, hornitzaileekin kontuak kitatu dira eta 3111 euro garbi geratu dira Berria egunkariarentzat. Txosnaguneko sukaldearen ardura zuzena bere gain hartu zuen Oñatiko BERRIA lagun taldeak datozen egunetan helaraziko dio egunakariari herrian batutako diru laguntza.\nBaina jaso den diruaren berri publikoki adierazi ez ezik, Oñatiko BERRIA lagunen taldeak borondatez lanean aritu diren guztien eskuzabaltasuna eskertu nahi du eta bide batez, baita ere, beren otartekoa txosnagunean erosita laguntza eman duten herritarrei.


Mutiloa Plaza, 22:00etan. Scott Langek, Ant-Man izenez ezagutzen den super-heroiak, bere super-heroi eta aita bizitzak bateratu beharrean egoten da; bere familiako bizia eramateko ahalegina egin behar izaten du, Ant-Man gisa dituen erantzukizunei aurre egiten dien […] ...Abuztuak 20\n“SINCRONACIDAS” ARANGUREN IBARREKO KIROLDEGIAN, 19:00ETAN\nBeren egunerokotasunaz aspertuta dauden bi garbitzaile ametsetako munduan sartuko dira, bertan beren lan eguna lehiaketa olinpiko bat izango balitz bezala kontatuko da. Ohlimpiadas komedia eta zirkoa elkartu eta mundu zentzugabe eta burugabea sortzen duen […] ...Abuztuak 22\nOSTIRALA ABUZTUA 23 14:00etan Ibarreko 65 urte gorako pertsona helduen anaitasun bazkaria. 16:00etan Argazki erakusketa Irulegi Euskara Taldeko 15. urteurrena dela eta. Udalbatza aretoan jaiak diharduten bitartean. 19:00etan Suziria eta MUTILGAZTEAK TXARANGA-ren eskutik kalejira. 22:30ean […] ...Abuztuak 23


Pertsonalitatea (2): Jung, Horney eta Adler-en psikoanalisi neofreudianoa — Eukeni Acebal\nFreud-en teoria psikoanalitikoak sekulako eragina izan du XX. mendeko psikologian. Teoria freudianoetan heziak izan diren psikologo asko egon da baina hauetariko guztiak ez dira Freud-ekin erabat ados egon. Kritiko horietako batzuk oso ekarpen garrantzitsuak egin dizkiote psikologiari eta Freud-en ideiak erabilgarriago bihurtu. Carl Gustav Jung, Karen Horney eta Alfred Adler beraien psikologiaren inguruko gogoetak Freud-enak modu kritikoan aztertuta hasi ziren eta sistema propioa eta nabarmenak garatu.\nCarl Gustav Jung eta inkontziente kolektiboa\nJung-en ustez pertsonen bulkada nagusiak positiboak dira. Jaiotzetiko sormenerako eta konfliktuen ebazpen positiboa lortzeko joera nagusi dira gugan eta ez behar sexual inkontzienteak.\nInkontziente kolektibo unibertsal bat daukagula proposatzen du Jung-ek. Hau da, gure senideengandik, gizateriarengandik eta iragan urruneko beste arbaso animaliengandik jaso ditugun ideia, sentimendu, irudi eta sinbolo sorta partekatua daukagu. Inkontziente kolektibo hau guztiok daukagu eta kultura ezberdinetan zehar antzekoa den portaeretan adierazten da, hala nola amarekiko maitasunean, izaki gorenaren existentzian edo sugeenganako beldurrean.\nArketipoak inkonziente kolektiboaren parte dira. Arketipoak pertsona, objektu edo esperientzia jakin batzuen irudikapen sinbolikoak dira. Amaren arketipoa, adibidez, gure arbasoen esperientzien metaketaren ondorioa da eta erlijioan, artean eta mitologian agertzen diren amen irudietan ikus dezakegu: Amabirgina, Ama Lurra, ipuinetako amaorde maltzurrak, Amaren Eguna, etab.\nJung-en arabera gizonek beraien jokabidean eragiten duen emakumezkoen inkontziente moduko bat daukate. Emakumeak, aldiz, gizonezkoen inkontziente moduko bat daukate.\nArketipoak gure eguneroko erreakzioetan, jarrera eta balioetan paper garrantzitsua betetzen dute. Filme jakin batzuen arrakasta, kasu, arketipoen erabilera zabalaren ondorio izan daiteke:\nOngiarena Star Wars-eko Luke Skywalker edo X-men-en Xavier pertsonaietan isladatu egiten da.\nGaitzarena Star Wars-eko Darth Vader edo X-men-eko Magneto pertsonaietan isladatu egiten da.\nEz dago inkontziente kolektiboaren existentziaren froga zientifikorik. Jung-ek berak onartzen zuen zaila izango zela horrelakorik lortzea. Hala ere Jung-en ideiak psikologian eta psikologiaz harago izan du eragina. Nortasun motak Jung-en hurbilketaren ondorio dira. Oso erabilia den Myers-Briggs-en nortasun testaren oinarri dira.\n1. irudia. Carl Gustav Jung 1910ean.\nKaren Horney emakumeen arazoetaz arduratu zen lehendabiziko psikologoetariko bat izan zen. Batzutan lehenengo psikologo feminista deitu izan diote.\nHorney-k umearen nortasuna gizarte-harremanen bitartez garatzen zela proposatu zuen. Bereziki gurasoen eta umearen arteko harremanen bitartez eta haiek honen beharrak nola betetzen dituztenaren arabera.\nFreud-ek proposatua zuen penis-inbidia ukatu egin zuen Horney-k. Horren ordez emakumeak gizonezkoen anatomia baino beraien independentzia, arrakasta eta askatasuna nahi zuten, emakumezkoei hainbatetan ukatu zaiena.\nHorney nortasunaren determinazioan faktore kulturalak duten garrantzia adierazi zuen lehenengoetakoa da. Gizartearen emakumeen genero-rol zorrotzak emakumeei arrakastarekiko sentimendu anbibalenteak izatea dakar, adibidez, lagunak ez galtzearren.\n1930 eta 1940. urteetako hamarkadetan egindako lana beranduago sortuko zen feminismoaren kontzeptu nagusien oinarri bihurtu izan zen.\n2. irudia. Karen Horney.\nAlfred Adler-rek ere Freud-ek behar sexualei garrantzi gehiegi ematen dizkiela uste zuen. Aldiz, gizakion motibazio nagusia norberaren hobetze eta perfekzionamendua da, gure goreneko posibilitateak garatzearen bitartez.\nAdler-rek gutxiagotasunezko konplexuaz hitz egin zuen. Ume garenean txikiak gara eta munduaren ezagutza mugatua daukagu. Horren ondorioz garatzen dugu gutxiagotasunezko sentimendua. Txikitan gurasoekin ditugun harremanak eragin erabakiorra dute gutxiagotasunezko konplexua gainditu eta gizartearentzat erabilgarriagoak diren helburuak lortzeko, hala nola gizartearen hobekuntza.\n3. irudia. Alfred Adler (1870–1937).


Gaztaroan genero indarkeriari aurre egiteko programa garatzen dabilz Bermeon | Buy Urdaibai\nGaztaroan genero indarkeriari aurre egiteko programa garatzen dabilz Bermeon\nNerabezaroan genero indarkeriari aurre hartzeko familiei zuzendutako programa garatzen dabilz atzotik Bermeon. Udaleko Gizarte Ongizaterako Udal Patronatuak martxan ipini dauan ekimena, izan be, 12 eta 18 urte bitarteko seme-alabak daukezan gurasoei zuzenduta dago. «Hiru saiotan burutuko da programa eta hurrengo hitzorduak hilearen 27an eta abenduaren 4ean egingo dira», zehaztu dabe Udaleko Patronatoko arduradunek.\nSaiook arratsaldeko seietatik zazpi eta erdietara arte izaten dira, herriko Gizarte eta Kultur Etxean. Programaren helburua da «gurasoak nerabezaroan emoten diran genero indarkeriaren egoera ezberdinen aurrean kontzientzia hartzea», zehaztu dabe iturri bardinek. Horrez gain, gurasoei genero indarkeriaren egoera ezbardinak detektatzeko baliabideak eskaini nahi jakez eta heziketa-ereduak ezagutzera emon indarkeria egoera ezberdinak ekiditeko.\n«Sarritan gatz egiten da gaztaroan emoten diran tratu txarren egoeretaz jabetzea, kontuan izan behar dalako gehienetan tratu txarra psikologikoa izaten dala: kontrol jarrerak, mehatxuak, irainak, mespretxuak edo zeloakaitik», ohartarazoten dabe.


«Frantziako Estatu Orokorrak»: berrikuspenen arteko aldeak - Wikipedia, entziklopedia askea.\n«Frantziako Estatu Orokorrak»: berrikuspenen arteko aldeak\nFrantziako Estatu Orokorrak (aldatu)\n17:46, 10 urtarrila 2012ko berrikusketa\n355 bytes added , Duela 10 urte\n17:43, 10 urtarrila 2012ko berrikusketa (aldatu)\nt (Frantziako Estatu Nagusiak izenburuaren ordez, Frantziako Estatu Orokorrak ezarri da, birzuzenketaren gainetik: Adibidez, http://www.elkarargitaletxea.com/elkarikasnet/edukiak/2_Gizarte_Zientziak/Euskal%20Herriko%20Foru%20Sistema/Euskal%20Herriko%20For...)\n17:46, 10 urtarrila 2012ko berrikusketa (aldatu) (desegin)\n[[Fitxategi:Ouverture des États généraux de 1789 à Versailles.jpg|thumb|right|250px|Estatu Nagusiak irekitzeko eguna, 1789ko maiatzaren 5ean.]]\n'''Estatu NagusiakOrokorrak'''<ref>[www.elkarargitaletxea.com/elkarikasnet/edukiak/2_Gizarte_Zientziak/Euskal Herriko Foru Sistema/Euskal Herriko Foru Sistema.html «Euskal Herriko Foru-sistema»], Elkar argitaletxearen webgunea.</ref><ref>[http://www.puntubi.com/testuinguruak/estatuorokorrak.htm «Estatu Orokorrak»], Elhuyar.</ref> ([[frantses]]ez: ''états généraux'') [[Antzinako Erregimen]]eko [[Frantzia]]n erresumako klase (edo estatu) ezberdinetako biltzarra zen. Erregeak ezohiko egoeretan biltzen zituen krisialdi politiko edo gerraren bat jorratzeko, edo laguntza militar edo fiskalaren bat emateko. Parlamentuek ez bezala, Estatu Nagusiek ez zeukaten inolako gaitasunik legeen edo justiziaren arloan, eta ez dira biak nahastu behar.\n[[Frantziako Filipe IV.a]]k sortu zituen []an, bere erabakiek legitimazio handiagoa izan zezaten, [[Aita Santua]]k emandako ''[[Ausculta fili]]'' izeneko [[bulda]]ren aurka. Hastapenean, apaizteria, noblezia eta hiri onen ordezkariak biltzen zituzten, eta, []ra arte, [[Oïl hizkuntzak|oïl hizkuntzako]] eta [[okzitaniera|oc hizkuntzako]] lurraldeek Estatu Nagusi desberdinak zituzten. Frantzian []ra arte segi zuten biltzen. Azkenak, [[Frantziako Louis XVI.a|Louis XVI.ak]] deitu zituen Estatuaren zorra kitatzeko, baina [[ekainaren 27]]ko [[Pilotalekuko Zina]]ren ostean, Biltzar Nazionalak ordezkatu zituen Estatu Nagusiak.\n[[Frantziako Louis XI.a|Louis XI.aren]] heriotzaren ostean, hiru ordenetako ordezkariak elkarlanean aritu ziren zergak berresteko eskubidea berriro eskuratzeko. ''Taille'' zeritzona bi urtetarako bakarrik bozkatu zuten, eta aldi berean [[Frantziako Charles VII.a|Charles VII.aren]] erregealdiaren amaieran iritsi zen maila jaitsi zuten. Halaber, bi urte horiek amaitu aurretik erregeak deitu behar zituen zina lortu zuten, baina hitza ez zen gorde, eta []ra arte ez zituzten berriro deitu.\n== Erreferentziak ==\n[[Kategoria:Frantziako historia|Estatu Nagusiak]]


Errepublikaren Kontseilua (Aurre-parlamentua) – K17.eus\nAurre-parlamentuaren lan-saio bat\nErrepublikaren Kontseilua, edo arruntki deitzen zen moduan, Aurre-parlamentua, Konferentzia Demokratikoaren ostean aukeratutako organoa, parlamentu lanak bete zitzan. Irailaren 20an, Konferentzia Demokratikoak erabaki zuen “Errusia Osoko Kontseilu Demokratikoa” sortzea, honen lehen bilkura irailaren 23an izan zelarik, Gobernu berria osatu eta gero (irailaren 20an osatu zen Gobernu berria). Urriaren 2an izena aldatu zuen eta “Errepublikaren Behin-behineko Kontseilua” izena hartu zuen. Kontseilu berriak 517 kide zituen, 367 Konferentzia Demokratikoak aukeratuta, eta beste 150 beste erakunde batzuk aukeratu zituztelarik (hasieran 313 kide izen behar zirela uste zuten, hau da, Konferentzia Demokratikoan fakzio bakoitzak zituen ordezkarien %15 izango ziren Aurre-parlamentuko ordezkari). Beraz, Konferentzia Demokratikoan gertatu bezala, sozialista moderatuak eta talde burgesak gain-ordezkatuta izan ziren, boltxebikeek soilik 58 ordezkari zituzten.\nAurre-parlamentuaren deialdia, Kerenskiren Gobernuak deituriko “Konferentzia Demokratiko” burgesak Kerenskiri eta orduan Sobieten Komite Exekutiboan gehiengo teorikoa zuten alderdi burges-ttipiei (mentxebikeei eta eseristei) babesa eta zilegitasuna emateko egindako ahalegin bat izan zen; hain juxtu masak boltxebike iraultzaileengana hurbiltzen hasi zirenean eta iraultza proletarioa hurbiltzen hasi zenean. Aurre-parlamentuaren helburuetako beste bat; botere efektiboa langile erakundeetatik idoki eta sortu beharreko erakunde burgesei (deitzeke zegoen Asanblada Konstituziogileari, adibidez) emateko zubi lana egitea zen (hau da, Sobietak edukiz husteko lehen pausua zen, errepublika burges arrunt baterako bidea erraztea zuen helburu); baina Asanbalda Konstituziogilea deitzeko (eta alderdi proletarioek hauteskundeak irabaz zezaten) arriskurik gabe; hau da, trantsizio momentu horretarako “zilegitasun-organo” gisa sortutako organo bat zen (Fiodor Dan mentxebikeak ere maniobra hauek kritikatu zituen). Aurre-parlamentuaren lehen bilkura 1917ko irailak 23an burutu zen, eta bertan alderdi burgesek Kerenskiren Gobernuaren “aholku-organismo” bat izan behar zela adostu zuten (Errepublikaren Behin-behineko Kontseilua deitu zutelarik). Aurre-parlamentuaren lehen bilkuran, eseristek eta mentxebikeek burgesiarekin koalizio Gobernu berria onartu zuten, eta Gobernu berria irailaren 25ean osatu zen, kadeteak barnean zirela.\nMarinski jauregia izan zen Aurre-aprlamentuaren egoitza\nBoltxebikeek Aurre-parlamentuaren inguruan izan behar zuten jarreraren inguruan alderdi-barneko eztabaida interesgarri bat piztu zen. Eskuineko ildoa (beste alderdi sozialista denekin “Gobernu sobietar” pansozialista bat eratzearen aldekoa), orduan Kamenevek zuzentzen zuelarik (David Riazanov eta Aleksei Rikov ere alde zeudelarik), Aurre-parlamentuan parte hartzearen aldekoa zen, beste alderdi sozialistekiko zubiak eraikitzea esan zezakeelako. Hala ere, Leninen postura bertatik erretiratzearen aldekoa izan zen, praktikan, Aurre-parlamentua Sobieten boterea gauzatzerako oztopo bat izan zitekeelako, batez ere Sobietak boltxebikeen kontrolpean erortzen ari zirelarik. Leninen ustez, Konferentzia Demokratikoan zehar, jada mentxebikeek eta eseristek frogatu zuten boltxebikeekin ez zutela Gobernu sobietar bat eratu nahi, beraz “Iraultzaren garapen baketsurako azken aukera galdu zuten”. Leninek irailaren 22an ere idatzi zuen Aurre-parlamentuaz gain, Konferentzia Demokratikoan parte hartu izana akats bat izan zela, eta hura ere boikotatu egin behar izan zela. Artikulu horretan, Aurre-parlamentu eta tsarraren garaiko Duma aizunduak erkatzen zituen. (Aurre-parlamentuari boikota egitea “Botere osoa Sobietentzat!” kontsigna berreskuratzearekin lotu zuen Leninek: irailaren 30ean Langileei, baserritarrei eta soldaduei deitutako deialdi batean, Leninek berriz “Botere osoa Sobietentzat!” formula erabili zuen. Stalinek gainera, irailaren 16an izenburu horrekin artikulu bat idatzi zuen; eta urriaren 10an Nork behar du Aurre-parlamentua? izenburua zuen artikulu batean salatzen zuen Gobernuak, “Korniloven plana betearazteko (…) Sobietak Aurre-parlamentuaz ordeztu nahi zituela” eta “Sobietei emandako erantzun bat zela”).\nIrailaren 21an, Komite Zentralak, 9 boto 8ren kontra, Aurre-parlamentuan parterik ez hartzea (eta Konferentzia Demokratikoaren lehendakaritzatik erretiratzea) erabaki zuen. Hala ere, ebazpena oso estua izan zenez, ebazpena hartzeko erabakia Konferentzia Demokratikoan ordezkari izan ziren boltxebike guztien artean hartzea proposatu zuten, eta 77 bozka 50ren kontra, Aurre-parlamentuan parte hartzea erabaki zuten. Hala ere, Alderdiak Aurre-parlamentuan egin beharreko lana, boterea osoa Sobietei ematearen aldekoa izan behar zela adostu zuten. Irailaren 29an Leninek berriz proposatu zuen Aurre-parlamentutik ateratzea, bertan parte-hartzea “akats lotsagarri” bezala kalifikatuz.\nAurre-parlamentuak ordezkari burgesak onartu zituenean (urriaren 7an), Alderdiaren Komite Zentralak Leninen proposamena onartzea erabaki zuen eta urriaren 7an boltxebikeak Aurre-parlamentutik erretiratu egin ziren. Aurre-parlamentuari egindako boikota Iraultza Sozialistarako pausu garrantzitsua izan zen; izan ere, ilusio konstituzionalak alde batera utzita, Behin-behineko Gobernuaren eta boltxebike iraultzaileen arteko kontraesana eta bien esparruak ondo definitzera lagundu baitzuen. Egun berean, Alderdiak Leninen matxinada berehala prestatzen hastearen aldeko proposamena onartu zuen. Urriaren 8an Petrogradeko Komite Boltxebikeari bidalitako txosten batean, Leninek Aurre-parlamentuan parte hartzea zein Konferentzia Demokratikoan parte hartu izana akatsak zirela esan zuen. Urriaren 9an Petrogradeko Sobietak Aurre-parlamentutik erretiratzea onartu zuen. Bai Fiodor Dan mentxebikeak, zein Pavel Miliukov kadeteak, erretiratze hau boltxebikeen “Indar-erakustaldi” baten moduan irakurri zuten.\nAurre-parlamentuko lehendakaria Nikolai Avksentiev eserista izan zen. Hala ere, honek ere ez zuen erabateko babesa bere alderdian, izan ere Errepublikaren Kontseiluan, jada Konferentzia Demokratikoan izan zen Alderdi Eseristaren barneko zatiketa areagotu egin zen eskuineko eta ezkerreko eseristen artean, bi alderdi bereizi gisa funtzionatzen zutelarik. Boltxebikeak erretiratu ondoren, Aurre-parlamentuaren eztabaida-gai nagusia Aliatuen Parisko Konferentzia izan zen, Errusiak bertara zein postura eraman behar ote zuen. Errusiar ordezkaritzaren burua Matvei Skobelev mentxebikea izango zela adostu zuten, baina Errusiak bakea eskatu edo ez, ez zuten adostu: eskuineko ordezkariek (kadeteek, eskuineko eseristek eta mentxebike defentsistek) gudan jarraitu nahi zuten, ezkerreko ordezkariek ordea (ezkerreko eseristek eta mentxebike internazionalistek), paradoxikoki Guda Ministro Aleksandr Verkhovskik eurekin bat egiten zutelarik “Errusiak gudan ezin zuela jarraitu” uste zuten, eta konferentzia horretan aliatuei bakea eskatzea proposatzearen alde egin zuten. Hala ere, postura hau ez zen aurrera atera.\nPraktikan, Aurre-parlamentuak, ez zuen batere babesik Errusiako langileen eta herri masen artean, eta Kerenskiren nahiak, bere Gobernuari babesa emateko asmoz Sobietekin zilegitasunean lehia egitea, kale egin zuen. Aurre-parlamentuak Alderdi Kadeteari bai, ikusgarritasun pixka bat eman zion, batez ere honen buru Pavel Miliukovi. Urriaren 24an, Kerenskik boltxebikeen kontrako neurri gogorragoak hartzea proposatu zion Aurre-parlamentuari, baina bertako ordezkari askok –eseristek eta mentxebikeek- zalantzak agertu zituztela eta, neurri horiek ez zituzten hartu. Boltxebikeek urriaren 25ean matxinada hasi zutenean, Aurre-parlamentuak Kerenskiren proposamenak onartzearen alde egin zuen, baina jada beranduegi zen.\nAurre-parlamentua urriaren 25ean disolbatu zen, Urriko Iraultza Sobietarra gertatzen ari zelarik, Petrogradeko Sobietaren Komite Militar Iraultzaileko ordezkari batek Avksentievi beren egoitza ebakuatzeko agindu zionean. Hala ere, Aurre-parlamentuko ordezkariak aske atera ziren, atxilotuak izan gabe.\nPrevious Previous post: Sokolnikov, Grigori\nNext Next post: Rodzianko, Mikhail


zeramikazko isolatzaile making makina fabrikatzaileak komatxo Factory - Jiangshan Huaao Elektrizitatea Teknologia Co, SL\nIsolamendu zeramikoko makina eta husteko sistema hutsean nahasteko industria elektronikoa: urratzaileen betegarriak erabili arren, sistema honek erabilgarritasun maila altua du eta ez du ia mantentzerik eskatzen.\nErretxina-transformadoreak erabat automatikoki botatzen dira lehenengo txerto-makinaren azpian eta ondoren presioaren azpian, prozesu osoa mikroprozesadoreek kontrolatuta dago. Sistemak aurreformulatutako osagai anitzeko erretxina erabiltzen du kuartzozko hautsarekin betegarri gisa. Betegarri urratzaileari eusteko gai diren neurgailu zeramikozko ponpak, pintzelarik gabeko zerbitzariek sinkronizatzen dute.\nZeramikazko isolatzaileen kontrolaren lineako kontrol elektronikoa eta etengabeko galdaketa kalitatea lortzeko prozesu orokorra. Errendimendu handiko desgasifikazio unitateak, biskositate guztietako materialekin desgasifikazio egokia egiteko, prozesu jarraituak edo etenik gabekoak.\nHutsak nahasteko eta neurtzeko sistemak Industria Elektronikorako: Sistemak oso erreaktibo betetako erretxina APG osatzeko makina batekin funtzionatzen du bi etapetako casting prozesu batean.\nLehenengo fasean casting-a hutsean egiten da eta, ondoren, akabera buelta ematen zaio presio atmosferikoari ziklo berean. Hiruko txandakako funtzionamenduetan, hiru milioi bobinaren emaitza lortzen du p.a.\nErretxina isolatzeko makina hutsean isolatzeko zeramikazko sistemen aplikazio eremua, transformadoreak, korronte eta tentsio transformadoreak eta abar ekoiztea da.\nGaldutako erretxina konposatua ere hutsezko zeramikazko isolatzaile makinaren azpian prestatzen da, nahastu eta hustu egin behar da galdaketa deposituan. Gure hornidura esparruak hutsezko galdaketa presioaren gelaketa (APG) prozesuekin konbinatzen duten ekipoak ere baditu.\nGure epoxi galdaketa sistemak eskaintzen ditu aplikazio hauetarako:\nEnergia Sortzaileak eta Unitateak - Hutsean presioaren inpregnaziorako (VPI); Klaserik onena duen biskositatearen egonkortasuna\nBarne korrontearen eta tentsioaren transformadorea. Presioaren gelaketa eta hutsean galdatzeko. gogortasun nabarmena, txikitasun txikia\nBarruko konmutazio ekipamendua - hutsean galdaketa eta presioaren gelaketa egiteko; gogortasun handia, Tg handia, HV-GIS\nPotentzia-Transformadorea ... Hutsezko galdaketa egiteko; gogortasun handia, inpregnazio bikaina; F1, C2, E2, H Klasa, UL746 homologazioa RTI 200 ºC\nKanpoko erresistentea ”Filamentuen bihurketa barne prozesu ugari egiteko; gogortasun handia, flexibilizatua, hidrolisiaren egonkortasuna, hidrofobia\nHV-RIP euskarriak (erretxinez inprimatutako papera) - Hutsezko inpregnaziorako; bizitza luzea, impregnazio bikaina, zuhaixka luzeak\nBus Bar Systemsâ € vacuum Hutsean eta galdaketa eta potting; osagai bat, biltegiratze luzea, betegarri handiko karga, ingurugiro sendaketa\nPizten bobina sistemak - Hutsean galdaketa egiteko; arkatza bobina egiteko, kasete irekia; shock termikoarekiko erresistentzia handia\nPotting - hustuketa eta eltzeetarako; eroankortasun termiko handia, ingurugiro sendaketa, sugar erretentsua, bromorik gabekoa


Xabier Etxaniz Rojo: Â«Politika badago bertan, baina ez da eleberri politikoaÂ»\n2019ko otsailaren 22a, ostirala | Ordua Euskal Herrian 01:37:09\nKoadro isila zure lehen nobela da?\nBai. 2001eko irailean hasi nintzen beraxe idazten. Izan ere, protagonistari emazteak egiten dion galdera berbera egin zidaten orduantxe niri.\nBaina zuk baiezkoa erantzun zenuen...\nHalaxe da. Baina hain zuzen orduan bururatu zitzaidan ideia, hau da, ea zer gertatuko zen nik seme-alabaren bat elkarrekin izateko galderari ezezkoa erantzun izan banio. Horren harira hasi nintzen bueltaka, eta hauxe atera zitzaidan.\nNobela politiko gisa har al daiteke?\nEz dut uste. Politika badago bertan, baina ez da eleberri politikoa. Era berean, gazte garaia aipatzen da, eta niri gazte garaian gertatutako gauza asko kontatzen dira, baina ez da gazteentzako eleberria. Eta "maitasuna" Ã»edo maitasun-ezaÃ» ere badago, baina ez da maitasunezko eleberria.\nÂ«Donostia Opera PrimaÂ» sarira aurkezteko asmotan idatzi al zenuen?\nEz eta bai. Ni nobela egiten hasi nintzen eta gerora jakin nuen Donostia "Opera Prima" saria zegoela. Baina, beno, nik beti aurkezten ditut idatzitako lanak lehiaketetara.\nEta baita irabazi ere! Suerte on kontua al da?\nEz da hain erraza. Lan egitea da gauza, eta kontua da, 2002. urte horretan dezente lan egin nuela.\nBestelakoan, zer-nolako harrera izan du zure nobelak?\nEz dakit, lagunen iritziak baino ez ditut ezagutzen. Gertatzen dena da, lagunak kintakoak direla, eta asko gustatu zaie, pasarte askotan ezagutzen dituzten gauza asko azaltzen direlako, eta askok bere burua identifikatuta sentitu dutelako.


"BEGIRADA, pertsonatik pertsonara" | Aldizkaria\nIKASTOLA 234 > elkarrizketak > "BEGIRADA, pertsonatik pertsonara"\n"BEGIRADA, pertsonatik pertsonara"\nIkasleak ikusteko eta haiekin elkarri eragiteko modua aldatzeko aldarria\nIrakaslearen, hezitzailearen begirada eraldatzea, halaxe aldarrikatzen dute Amaia Anterok eta Uxue Sukiak.\n"Zer gertatuko litzateke, begirada aldatu eta egunero gure geletan ikusten ditugun haur eta nerabeak ikasle bezala ikusi beharrean, pertsona bezala ikusiko bagenitu?"\nIrakasle izatetik hezitzaile izatera eta ikasleak ikustetik pertsonak ikustera igarotzea. Ikasleen arrakasta akademikotik haien arrakasta bitalera igarotzea; haiek bizitzarako prestatzetik, haien bizitza testuingurua eraldatzera igarotzea. Irakaslearen, hezitzailearen begirada eraldatzea, halaxe aldarrikatzen dute Amaia Anterok eta Uxue Sukiak.\nArizmendi ikastolako irakaslea da Antero; egun irakasleen irakasle lanetan ari da. Sukia, berriz, Ibarrako Uzturpe ikastolako irakaslea da, eta Ikastolen Elkarteko hIZAN Haur Hezkuntzako laborategiko kidea. Ikastolen azkeneko Jardunaldi Pedagogikoetan azaldu zituzten begirada berriaren ezaugarriak, eta begirada aldaketa horrek dituen eraginak.\nBegirada berriaren arabera, ikasleen arrakastaren definizioaren bila abiatu ziren lehenik. Zer da arrakasta? Zer bilatzen dugu arrakasta akademikoa ala bitala? Galderari erantzun zien. “Begirada honek planteatzen duena da arrakasta bitala bermatu behar dugula, ez garela konformatzen arrakasta akademikoa lortze hutsarekin, eta horretan begiradak izugarrizko garrantzia duela”. Kontua da, azaldu zutenaren arabera, arrakasta bitala lortze horretan zein den hezitzailearen egitekoa. “Arrakasta bitala baldin bada pertsona hori dena izatea lortzea, gure egitekoa izango da hori deskubritzen eta eraikitzen laguntzea”\nTestuingurua eta bi begiradak\nBeraz, non kokatzen da begirada berria? Hiru elementu aipatzen dituzte: testuingurua, begiratzen duena eta begiratua dena\nTestuinguruari dagokionez, egungo begirada gailentzen den hezkuntza paradigman kokatzen da. Horren arabera, hezitzailearen enkargua da ume horiek bizitzarako prestatzea. “Guk pauso bat harago joan nahi dugu”, azaldu zuten: “Ez da bizitzarako prestatzea bakarrik, baizik eta bizitza testuinguru hori eraldatzea. Eraldaketa kontzeptua hezkuntza munduan sartu beharreko kontzeptua da”. Enkargu horretaz gain, Anteroren eta Sukiaren arabera, “badugu begirada jakin bat, kontzienteago edo inkontzienteago duguna, eta da aurrean ditugunak kontsideratzen ditugula heldu inperfektuak bailiran, perfektu izateko prestatu behar ditugun pertsona heldu gabeak bailiran”.\nBegirada berriak, berriz, bi agindu horiek apurtu nahi ditu. “Gure egitekoa ez da bakarrik bizitzarako prestatzea, gure egitekoa ere bada bizitza testuinguru hori eraldatzea. Eta bestetik, aurrean ditugunak ez dira heldu inperfektuak“.\nZer gertatzen zaio, berriz, begiratua den ume horri? “Begiratua den ume hori, haur edo nerabea, gure ispiluan ikusten dira. Segun eta zer ematen diegun bueltan ispilu horretan, eurek horrela eraikiko dute auto-irudi bat, horri lotuta auto-estimua, eta horri lotuta konpetentzia sentimendua. Orduan jokoan dagoena asko da, buelta ematen diogun ispilu horri lotuta”.\nBegiratzen duena dago, bestetik. “Begiratzen duenak bere motxila eta historia dauka. Eta berarekin eramaten ditu bere esperientzia, bere bizipenak, bere ideiak eta pentsamenduak, funtzionatzeko moduak… horrek guztiak dauka eragina bere ispilua emateko moduan. Orduan, begirada uneotan gakoa da gure esku-hartzean. Zergatik? Begirada oso lotuta dagoelako ahotik zer esaten dugun, nola komunikatzen dugun eta nola esku-hartzen dugun aurrean ditugun pertsona horiekin”.\nBarrura begiratu beharra\nBada beste ideia bat, bi irakasle hauen aburuz, eta da kanpora begiratzeko erabiltzen ditugun betaurreko berekin begiratu behar diogula baita ere gure barruari. “Guk begirada sakonago bat planteatzen dugu. Sakonagoa eta zorrotzagoa, izateari lotuagoa den begirada bat, sintomatan bakarrik geratzen ez dena, ikusgarria den horretan geratzen ez dena, zergatietara doana. Uste dugu hezitzaile moduan gure erronketako bat hori dela une honetan. Orduan honek planteatzen duena da begiraden joko honetan, pertsonatik pertsonarako begirada, eta plano horretan jartzen garenean, ikusten ditugu gaitasunak, ikusten ditugu zailtasunak, potentzialtasun bat, beharrak, ametsak… pertsona bere osotasunean, guk daukagun enkargu akademikotik harago; hori da planteatzen duguna begirada honetan”.\nAriketa interesgarri bat planteatzen dute: “Zer gertatuko litzateke, begirada aldatu eta egunero gure geletan ikusten ditugun haur eta nerabeak ikasle bezala ikusi beharrean, pertsona bezala ikusiko bagenitu? Zer gertatuko litzateke, gure begiek gure aurrean ditugunak perfektu izateko falta zaien horretan erreparatu beharrean, dagoeneko dauden puntu horretatik abiatuko balira? Eta zer gertatuko litzateke akatsa egin izana ospatuko bagenu? Akatsa kondenatu beharrean, akatsa ikusiko bagenu gauza bat azaltzeko bide gisa? Eta zer gertatuko litzateke aurrean ditugun horiek arrakasta lor dezaten marraztu beharreko bidean zentratuko balira? Ze ondo! ikusi dugu non dagoen hutsunea eta hau da bidea hori betetzeko”.\nLau ideietara ekarri dute proposatzen duten begirada berria.\n-Begiek ikusten dutenaz haragokoa da. “Icebergaren behe aldera doa. Begirada positibo bat da, pertsonaren hondo on horretan sinesten dugu; pertsona, berez, ona dela”.\n-Pertsonaren ikuspegi dinamiko eta ebolutiboan oinarritzen da. “Ez da estatikoa, ez da aurreiritzietan oinarritzen; eboluzionatzeko eskubidea aintzat hartzen du”.\n-Konfiantzazko begirada bat. “Konfiantza izatea benetan bakoitzak egiten dugula ahal duguna momentu bakoitzean, eta hau oso inportantea da. Hortik abiatuko bagina, bai ikasketa prozesuari dagokionez, bai portaera disruptiboari dagokionez, bai guk ditugun espektatibei dagokienez, zenbat aldatzen den begirada!”\n-Begirada humanoagoa. “Pertsona ezagutzeko ahalegina egiten duen begirada bat da, zertarako? Pertsona bera sendotzeko”.\nIrakasleak eta hezitzaileak apelatuta\nIrakasle eta hezitzaileak daude apelatuta begirada aldaketara. Lehen helburua pertsonak bizitzarako prestatzea baldin bazen, zein da gaur egun helburua, kontuan hartuta, gainera, gaur egungo errealitatearen ziurgabetasuna eta etorkizunaren ziurgabetasun handiagoa? “Begirada honetatik ikusten duguna da, aspektuetako bat, ez bakarra baina bai garrantzitsuena, gure enkargu inportanteenetako bat dela gure pertsona horien barne sendotasuna zaintzea, elikatzea, garatzea, eraikitzen laguntzea. Barrutik sendoak izango diren neska mutikoak garatzen laguntzea”.\nLau aspektu ekarri dituzte horren barruan: norberaren ezagutza (indar guneak, potentzialak, ametsak…), barne-askatasuna (aske sentitzea ideietatik, harremanetatik, loturetatik, benetan bere bidea topatzeko), heldutasun afektiboa (dependentzia afektiboetatik askatzen laguntzea poliki poliki), eta konfiantza (beren buruarengan konfiantza gai izango dela egokitzen zaion hori bizitzeko eta konfiantza bizitzea tokatu zaion hori inportantea izango dela aurrera egiteko).\nBaina kontuan hartuz, nekez eraman daitekeela inor norbera iritsi ez den lekura. Eta beraz, sendotasun zentzu horretan ikusten dute erronka, eta hezkuntza munduan iraultza inportanteena dela, hain zuzen, hau, garapen pertsonala nola egiten den hezitzaile moduan egokitu zaien paradigma berri honetan. “Hezkuntza momentu honetan garai historiko batean dago. Eraldatzen ari gara espazioak, metodologia berriak ezartzen ari gara, baina ziurrenik iraultzarik handiena hau izango da: nola pasa egungo egoeratik eraldaketara, heldutasun prozesu batera, autonomiara, irekitasunera, gure nortasunaren eraikuntzara? Prozesu oso bat dago begirada honetan”.\nBost aldaketa garrantzitsu dakartza begirada aldaketak, bi irakasle hauen esanetan:\n-Irakasle izatetik hezitzaile izatera pasatzea. “Hau beheko mailetan barneratuta dago, baina DBH eta Batxilergoan sentitzen gara gure arloko irakasle, eta hezitzaile rol hori hartzea gehiago kostatzen zaigu. Etapa guztietarako aldaketa moduan ikusten dugu guk”.\n-Ikaslea ikustetik, pertsona ikustera\n-Curiculumean, elementu akademikoetatik elementu pertsonalera igarotzea.\n-Akatsa ekidin nahi izatetik, akatsa eskertzera\nAmaia Anterok eta Uxue Sukiak begirada aldaketak pertsonalki eragin diena ere azaldu zuten. Ikastolan eta ikastoletan egiten ari diren eraldaketa honek, eraldaketa pertsonal handia dakar eta eskatzen duela aitortu dute. “Honek dakar zure beldurrei aurre egiten hastea, zure konfiantza garatzen hastea. Bihurtzen da bizitzarako begirada bat, arlo guztietarako, familian, lankideekin, lagunekin. Pertsona bezala, hazten laguntzen du, eta hasiera batean ikasleei begira garatzen hasitako begirada hori zabaldu egiten da zure buruarekiko begirada horretara”, azaldu zuen Sukiak. “Jakin badakit amaitzen ez den bidea dela eta etengabe ikasten, hausnartzen, egoera berrietara moldatzen joan behar dugula, eta honek hazten jarraitzeko aukera handia ematen didala pentsatzen dut”.\nOrain arteko egiteko modu asko desikasteko beharra ere sortu dietela aitortu dute, baina horretarako ere prest sentitu direla, beren egitekoa zalantzan jarri eta ikasteko prest, jakinda bide luzea daukatela egiteko, “baina inguruak eskaintzen dituen aukera horiei esker” bide luze bat eginda daukatela.\nBegirada honek askoz baikorrago izaten lagundu die. “Egoera eta pertsonen alderdi positibo horiek topatzera eramaten zaitu, eta errespetutik desberdintasunak onartu eta maitatzera. Akatsek eta bidean topatzen ditugun zailtasunek ikasteko bidean jartzen gaituztela sinesten dugu, eta zailtasunek aukerak ematen dizkigutela aurrera begira jartzeko, hazteko eta sendotzeko”.\nUste dute, gainera, ikastolek eta ikastolakide guztiek izan beharreko balore eta printzipioekin (komunikazioa, gertutasuna, partaidetza inklusiboa, eraldatzailea…) koherentzian jokatzeko aukera ematen duela. “Pentsatzen dugun hori, esaten dugun hori eta jokatzeko dugun modu hori harmonian eramateko aukera ematen digu. Begirada honetatik testuinguru lasai eta natural bat sortzeko aukera dugu, eta pertsonak bere osotasun horretan zaintzeko aukera”.\nBestea ikusteko modu honek etengabeko elkarlana eskatzen duela uste dute, baina baita ere elkarlan hori ahalbidetzen duela. “Behaketak, iritziak, hipotesiak, nahiak elkar-jartzea beharrezkoa da aurrera egiteko, eta begirada positibo horrek, aukerak irekitzen dizkizu bestearengandik ikasteko eta elkarlanerako”.\nHausnartzeko eta eztabaidatzeko espazio eta denborak izatea gakoa da, eta baita aldameneko guztien motibazioa eta gogoa. “Aldaketa hau ezinezkoa litzateke talde lanik gabe, elkarrekin egindako lanik gabe”.\n“Begirada honetatik ikusten duguna da gure enkargu inportanteenetako bat dela gure pertsona horien barne sendotasuna zaintzea, elikatzea, garatzea, eraikitzen laguntzea. Barrutik sendoak izango diren neska mutikoak garatzen laguntzea”.\n“Hezkuntza momentu honetan garai historiko batean dago. Eraldatzen ari gara espazioak, metodologia berriak ezartzen ari gara, baina ziurrenik iraultzarik handiena hau izango da: nola pasa egungo egoeratik eraldaketara, heldutasun prozesu batera, autonomiara, irekitasunera, gure nortasunaren eraikuntzara?”\n“Egoera eta pertsonen alderdi positibo horiek topatzera eramaten zaitu, eta errespetutik desberdintasunak onartu eta maitatzera. Akatsek eta bidean topatzen ditugun zailtasunek ikasteko bidean jartzen gaituztela sinesten dugu, eta zailtasunek aukerak ematen dizkigutela aurrera begira jartzeko, hazteko eta sendotzeko”.


About: Klase (biologia)\nTaxonomia biologikoan, klasea organismoen sailkapenaren maila taxonomiko bat da. Maila hau filumaren eta ordenaren artean dago. Esaterako, Mammalia klasea (ugaztunak) Chordate filumaren barruan dago. Era berean, klase honen barruan Carnivora ordena (haragijaleak) dago.\nTaxonomia biologikoan, klasea organismoen sailkapenaren maila taxonomiko bat da. Maila hau filumaren eta ordenaren artean dago. Esaterako, Mammalia klasea (ugaztunak) Chordate filumaren barruan dago. Era berean, klase honen barruan Carnivora ordena (haragijaleak) dago. (eu)\nKlase (biologia) (eu)


Herri desberdineko bikote baten ezkontza epailearen aitzinean | Euskal Herria | KAZETA\nHerri desberdineko bikote baten ezkontza epailearen aitzinean\nUrruñan ezkondu nahi duen bikote baten eskaera Baionako prokuradorearen esku utzi du Odile de Coral auzapezak. Azken horren aburuz, herri desberdineko bikotearen ezkontza "baimenik gabekoa" litzateke. Hori dela eta, prokuradoreak ikerketa abiatzea galdegin du. Baionako auzitegiak afera aztertuko du martxoaren 9an.\nKazeta|2017/03/07 17:35 Eguneratua:\nOdile De Coral, Urruñako auzapeza.\nNortasun agiri frantsesa duen emazte batek magrebtar batekin ezkondu nahi du. Emazteak hirurogeita bat urte ditu eta gizonak berrogeita hiru. Azken horrek hamar urtez Estatu espainiarrean egoteko baimena dauka. Europan gaindi ibiltzeko eskubidea du. Hots, Estatu frantsesean ere bai.\nBikotearen abokatua den Alain Larreak azaldu duenez, badira lau urte Behobian elkarrekin bizi direla. Urruñan ezkontzeko eskaera aurkeztu zuten iaz, baina Odile de Coral auzapezak afera Samuel Vuelta Simon Baionako prokuradorearen esku utzi zuen. Auzapezaren aburuz, ezkontza "onespenik gabekoa" litzateke.\nLarrearen iritziz, gizonaren egoera administratiboa kontutan hartuz, de Coralen susmoa ez da bidezkoa. Salaketa aurkeztu ondoren, prokuradoreak ezkontza eskaera ezeztatu eta ikerketa abiatzea galdegin zuen. Bien etxebizitza miatzeko eskaera egin zuen. Emaztearen alabak, baita bere ahizpa eta lagunek ere beren lekukotasuna eskaini dute. Horiek bikotea badira lau urte elkarrekin bizi dela berretsi dute.\nProzedura juridikoaren arabera, salaketa aurkeztu eta, ondorengo hamabost egunetan ezkontza baieztatu, kontra jo edo ekimena gibelatu daiteke ikerketaren emaitzak jaso arte. Baionako auzitegiak kasua aztertuko du martxoaren 9an. Auzi Zibilen Auzitegiko lehendakariak hamar eguneko epea izango du bere erabakia jakinarazteko. Deliberoaren kontrako helegitea aurkeztu dezakete Dei Auzitegian.


Legezko ordezkaritzaren dokumentazio akreditatzailea; bestela, adingabeko eskatzailearen emantzipazioarena. Erakundeko tutorea bada, IFK/IFZ Erakundearen tutoretza izendapena azaltzen den dokumentua eta Erakundearen ordezkaritza egiaztatzeko ziurtagiria. Judizialki ezindua badago, horrela adierazten duen ebazpen judizial bat edo Erregistro zibileko ziurtagiria aurkeztu beharko du.\nHildako kausatzailearen Heriotza Aktaren ziurtagiria.\nALARGUNTZAGATIKO PENTSIOA ESKATZEN BADA:\na) Hildako kausatzailearekin ezkonduta bazegoen:\nHildako kausatzailearekin ezkonduta zegoela egiaztatzen duen familia liburua, Erregistro Zibileko akta edota atzerriko dokumentu baliokidea, behar bezala legeztatua, zigilatua eta, beharrezkoa izanez gero, itzulia. Baita eskatzailearen egungo egoera zibila egiaztatzen duen dokumentua ere.\nb) Hildako kausatzailearengatik bananduta edo dibortziatua zegoen edo ezkontza balio gabetzat eman bazen:\nEgoera hori baieztatzen duen sententzia judiziala eta bere Hitzarmen Arauemailea edo konpentsazio-pentsioa edo gaitasun ezagatik kalte-ordaina jasotzeko eskubidea onartzen duen dokumentua. Konpentsazio-pentsioa jasotzeko eskubiderik ez badu: Familia liburua, elkarrekin seme-alabarik izan zuten ikusteko, 2008-01-01 baino lehenago banandu edo dibortziatu zen ikusteko, 50 urte baino gutxiago dituela egiaztatzeko eta genero indarkeria bizi izan zuela akreditatzeko.\nKonpentsazio-pentsiorako baldintzen konkurrentziaren aitorpen arduratsua, INSSk emandako dokumentuaren bidez, webgunean ere eskura daitekeena.\nErregistro Zibilak igorritako Jaiotza Ziurtagiri Literala, eskatzaileak, hildakoarekiko harremana eten ostean, beste pertsona batekin ezkondu ez izana egiaztatzen duena.\na) eta b) ataletan sartutako pertsonentzat:\nKausatzailearen heriotza eragin zuen gaixotasun arruntaren hasiera data azaltzen den mediku-ziurtagiria, betiere ezkontza eta heriotza daten artean urtebete ez bada igaro eta bien artean edukitako seme-alabarik ez balego, edo, behin-behinean, INSSk emandako dokumentu bidezko zinpeko adierazpena, aurrez aipatutako terminoetan. Bien artean izandako seme-alabarik egonez gero, Familia-liburua edo hori ziurtatzen duten jaiotza-aktak soilik.\nElkarbizitza egiaztagiria ezkondu aurretik egoera hori eman bazen.\nc) Hildako kausatzailearen izatezko bikotea bazen:\nBikotea izena emanda egotearen agiria autonomia-erkidegoko erregistroan, edota bikotea osatu izanaren agiria eskritura publiko bitartez.\nErregistro Zibileko aktak, kausatzailea eta eskatzailea ezkonduta edo heriotzaren aurreko azken 2 urteetan beste pertsona batengandik bananduta ez zeudela ziurtatzen dutenak, bikotea eskritura publiko bidez eratu bada.\nHeriotzaren aurreko 5 urteetan bederen kausatzailearekin bizi izan dela ziurtatzen duen Udaleko erroldaren ziurtagiria edo bestelako edozein froga-baliabide.\nEskatzailearen eta kausatzailearen diru-sarrerak egiaztatzea, heriotza gertatu aurreko urteko urte naturalekoak, eskatzailearenak heriotza gertatutako urtekoak ere bai; IRPF bidez. Halakorik izan ezean, soldaten ordainagiekin, banku entitateetako agiriekin, |etab.\nZURZTASUNAGATIKO PENTSIOA ESKATZEN BADA:\nFamilia-liburua edo seme-alaben jaiotza-akta/k edo atzerritarren dokumentu baliokidea.\nSoilik emakumeen kontrako genero-indarkeriagatiko heriotza kausatzaileen kasuan:\nEgoera hori egiaztatzen duten dokumentuak: epai irmoa, ebazpen judiziala (autoak, erabakiak edo epai ez irmoak), non ikertutako delitua emakumearen kontrako indarkeriagatik izan dela adierazten den, edo Ministerio Fiskalaren txostena ildo berean.\nEspainian bizi diren atzerritarren kasuan, zurztasun-prestazioa eman ahal izateko: Atzerritarren Erregistro Zibilean izena emanda egotearen agiria edo Atzerritarren Identifikazio Txartela.\nFAMILIARTEKOEN ALDEKO PRESTAZIOA ESKATZEN BADA:\nErregistro Zibileko aktak (edo atzerriko dokumentu baliokidea), hildakoaren eta eskatzailearen arteko lotura egiaztatzen dutenak.\nHildakoa hil aurreko bi urteetan eskatzailearekin bizi izan dela egiaztatzen duen udalaren errolda agiria.\nGurasoen heriotzaren ziurtagiria, baldin eta prestazioa hildakoaren bilobentzat edota neba-arrebentzat eskatzen bada.\nEskatzailearen, berarekin bizi diren familiartekoen eta janaria emateko betebeharra duten pertsonen (aurrekoak, ondorengoak eta bere ezkontideak/izatezko bikoteak) diru-sarrerak egiaztatzea (IRPFren aitorpena, soldaten ordainagiriak edo bestelako bitarteko egokiren bat), eta baita identifikazioa eta eskatzailearen senidetasuna ere (Erregistro Zibilaren aktak).\nGUTXIENEKOAGATIKO OSAGARRI POSIBLE BAT AITORTZEKO\nEspainian bizi diren atzerritarren kasuan: Atzerritarren Erregistro Zentralean izena emanda egotearen ziurtagiria edo Atzerritarren Identifikazio Txartela 2013-01-01 dataren ondorengo heriotzen kasuetarako.\nEskatzailearekiko ahaidetasuna egiaztatzen duten familia-liburua, Erregistro Zibilaren aktak edo ziurtagiri ofiziala.\n%33ko edo hortik gorako desgaitasunaren ziurtagiria 26 urtetik gorako seme-alaben kasuan.\nAutonomia Erkidegoak bidalitako auto judiziala edota familiaren harrera ziurtagiria.\nDesgaitasun ziurtagiria eta onartu den maila, %65eko edo hortik gorako mailan, IMSERSOk, beste eskumendun erakunderen batek edo etorkizuneko titularraren auto judizialak emandakoa.\nBESTELAKO EGOERAK EGIAZTATZEKO:\nLan istripuaren edo lanbide gaixotasunen administrazio-partea eta egiazko soldataren enpresa-ziurtagiria.\nErregistro Zibilak hiru hilabete lehenago emandako ezkontza akta literala, baldin eta funtzionarioak beharrekotzat jotzen badu.\nEzkontidearen heriotza akta, zurztasun absolutua eskatzen bada (batere gurasorik ez duten zurtzentzat).\nOfizialki onartutako ikastetxe batean egindako matrikularen ziurtagiria, ikasten ari diren zurtzak 24 urte edo gehiago baditu.\nEhorzketa gastuen faktura, eskatzailea ez bada ezkontidea, izatezko bikotea edo adingabeko seme-alaba, ezta hildakoarekin bizitako beste senideren bat ere.\nErregistro Zibileko ziurtagiriak edo Familia-liburua, adopzioaren ebazpen judiziala edo harrerako ebazpen administratibo edo judiziala, alegatutako jaiotzak, adopzioak edo harrerak egiaztatzen dituztenak, Atzerriko agintariek emandako nazioarteko adopzioen kasuan, Nazioarteko Adopzioaren Legearen xedapenen arabera Espainian ondorioak izan dituela egiaztatu beharko da.\nEstatuko Segurtasun Indar eta Kidegoetako eta indar armatuetako langileak:\nEta hala badagokio, Defentsa edo Barne Ministerioaren eskumeneko erakundearen Ebazpena, heriotza lagundutako zerbitzu-egintza batean gertatu izana adierazten duena, eta soilik Defentsa Ministerioaren kasuan, ebazpen hori oinarritzen den aurrekarien txosten teknikoaren ebazpena eta Langileriaren Zuzendaritza Orokorraren egiaztagiria, heriotzaren egunean Estatuko Klase Pasiboen Erregimenak aplikatu beharko zion aparteko pentsioaren hileko eta urteko zenbatekoari dagokiona.


Parkinson gaixotasunarekin elkarbizitzeko garrantzitsuak diren elementuak, gaixo zein senitarteko zaintzaileentzat - Arreta Soziosanitarioa Euskadin - Euskadi.eus\nParkinson gaixotasunarekin elkarbizitzeko garrantzitsuak diren elementuak, gaixo zein senitarteko zaintzaileentzat\nAnales del Sistema Sanitario de Navarra* -ko artikulu honetan argitaratu den lan hau aurrera eramateko ikerketa kuantitatibo- eskriptibo bat egin da, Parkinson Gaixotasunaren (PG) edozein estadiotan zeuden pazienteekin eta pazientearekin bizi den edo honekin harreman estua den senitarteko-zaintzaileekin; betiere 18 urtetik gorakoak eta Nafarroan erroldatuak. Parte-hartzaile guztiekin elkarrizketa pertsonalak egin dira, eta ondorengo informazioa lortu da.\nPGrekin ELKARBIZITZAN ERAGINA DUTEN ELEMENTUAK\nPGrekin elkarbizitza prozesuan hiru elementu garrantzitsu identifikatu dira: Onarpena, egokitzapena eta autogestioa:\nNorberaren barne prozesu pertsonala da, errealitatea ulertu eta onartzea. PGa eta honen ondorioak ondo eramateko lehen pausua da, ezinbesteko pausua:\nPseudo onarpena: Itxuraz gaiztasuna onartzea, baina bere ondorioak benetan onartu gabe.\nEtsipenezko onarpena: Pertsonak bere errealitatea ulertzen du, eta uste du hobe dela kontra ez egitea.\nOnarpen positiboa: Pertsonak, bere burua egoera berriarekin identifikatzeko gogoa azaltzen du, eta prozesuan parte hartzekoa, horretarako behar diren baliabideak jarriz.\nBada beste egoera bat ez onarpena izenez ezagutzen dena. Pertsonak egoerari kontra egiten dionekoa da, bere arazoetan eta galeretan zentratzen da, irtenbideak eta alternatibak bilatu beharrean.\nEgoera berrian bizitzen ikastea da, gaixotasuna ondo eramatea, onartzea. Gaixotasuna era gradualean garatzea ere lagungarri da egokitzapen eta onarpen prozesu horretan.\nIkerketa honetan egokitzapenerako lagungarri diren beste elementu batzuk ere identifikatu ziren (gaixotasunaren inguruko informazioa, tratamendua eta honen ondorioak, beste paziente batzuen bizipenak ezagutzea,..) eta kontrakoak ere bai; hala nola sintomen akututzea.\nNorberaren egoera iniziatibarekin eta independentziaz kudeatzeko gaitasuna da; bai pazientearen aldetik baita senitartekoenetik ere.\nPGrekin ELKARBIZITZEKO ERAK\nPGarekin bizitzeko bi modu identifikatu dira lan honetan:\nArmonia eta oreka sentimenduak ditu protagonista, egoera berriak eskatzen dituen aldaketen aurrean jarrera positiboa agertzen du, eta muga edo oztopo berriak era naturalean onartzen ditu. Zantzu hauek dituzten pertsonak, gehienetan onarpen positiboa ere azaltzen dute, egokitzapen egoki bat eta autogestio ona.\nBadaude kasu batzuk, non gaixotasunaren lehen faseetan elkarbizitza positiboa den, baina hau garatu hala, sintomak agertu hala azaleratzen den ez zegoela onarpen positiborik, pseudo-onarpena baizik.\nFrustrazioa, kontrolaren galera eta auto-estimaren galera dira sentimendu nagusiak.\nElkarbizitza hau orokorrean, sintomatologia handiko gaixoetan ematen da, muga asko dituztenak, eta sintomak zein gaixotasuna kontrolatzerik ez dutenak. Kasu hauetan gainera, senitarteko-zaintzeileek sentitzen dute zaintza-eskaera handiagoa dela eurek eskaini dezaketena baino. Kasu hauetan, senitarteko zaintzaileak (emakumezkoa izaten da kasu gehienetan) gainezka eginda egoten dira, leher eginda, eta ezin izaten diete gaixoaren eskari eta beharrei zein beren behar propioei behar bezala erantzun.\nPertsona bakoitzak gaixotasuna era ezberdinean bizi du, eta era ezberdinean erantzuten dio. Batzuek egokitzea lortzen dute, elkarbizitza positibo bat izatea, eta beste batzuk ordea ez. Lehen kasuan, pertsonak oreka, bakea eta egoeraren kontrola sentitzen dute, eta bigarrengoek frustrazioa, kontrolaren galera eta auto-estima falta.\nPuntu batera edo bestera iristea ez da sintoma eta sintoma-kontrol kontua bakarrik, gaixotasunaren eta bere ondorioen onarpena, egokitzapena eta autogestioa bezalako elementuek ere pisu handia dute.\nEzinbestekoa da hortaz, profesional sanitarioek elementu hauek ondo ezagutzea, hauek bultzatzen dituzten faktoreak ere ondo ezagutzea, eta beren presentzia identifikatzen jakitea; paziente zein senitartekoengan, era egokian esku-hartzeko.\nArlo honetako ikerketa sustatzen bada, esku-hartze efektiboak identifikatzen badira, pertsonen arreta integrala hobetuko da; eta honekin eraginkortasuna hobetuko da.\n* Zaragoza Salceo, M.H Senosiain García, M. Riverol Fernandez, S. Anaut Bravo, S. Díaz de Cerio Ayesa, M.E Ursúa Sesma, MC Portillo


Osasun Zerbitzuen Kontsumitzaile eta Erabiltzaileen Elkarte Nazionala ofizialki eratu da. | Consumer\nOsasun Zerbitzuen Kontsumitzaile eta Erabiltzaileen Elkarte Nazionala ofizialki eratu da.\nOrgano horrek osasun prestazioak herritarren beharretara egokitzeko irtenbideak eskainiko ditu.\nBarne Ministerioak onartu egin du Osasun Zerbitzuen Kontsumitzaile eta Erabiltzaileen Elkarte Nazionala (ASUSALUD) Elkarteen Erregistro Nazionalean inskribatzea, eta, beraz, erakunde hori ofizialki eratu da. Carlos Nicolás Ortiz osasun-informazioan espezializatutako kazetaria hautatu dute.\nASUSALUDeko arduradunek adierazi zutenez, herritarren partaidetzarako organoa izan nahi du elkarte honek, gizartearen eskaerak bideratzeko eta, batez ere, osasun-prestazioak herritarren beharretara egokitzeko irtenbideak eskaintzeko.\nElkartearen sustatzaileek uste dute sorreraren unea “bereziki delikatua” dela, osasun-laguntzaren kudeaketa autonomia-erkidegoetara transferitzearen ondorioz; izan ere, Osasun Sistema Nazionaleko (OSN) arduradunek adierazten hasi dira laguntza-prestazioak finkatzea komeni dela, eta hori gaur egun jasotzen direnak mugatzat har daiteke.\nASUSALUDen helburu nagusiak, estatutuetan jasota dagoen bezala, herritarren osasunerako eta osasun-arreta egokirako eskubidea sustatzea, zabaltzea eta defendatzea dira, bai eta osasun-prestazioen erabilera egokiaren berri ematea ere.\nHalaber, elkarteak eskatuko du laguntza zerbitzuak pazienteen beharretara egokitzeko, eta elkartekideak ordezkatuko ditu gizartean parte hartzeko organoetan, bereziki osasun arloan.\nelkarte osasuna zerbitzuak


Irekia Eusko Jaurlaritza - Gobierno Vasco :: Marokoko gobernuko ordezkariek Euskadi bisitatuko dute osasuna politika guztietan txertatzeko eae-ko esperientzia ezagutzeko\nMarokoko gobernuko ordezkariek Euskadi…\nGaurtik ostiralera bitartean, Marokoko Gobernuko eta Osasuneko, Ekonomia eta Finantzetako, Gai Orokor eta Gobernantzako eta Marokoko giza garapenaren indize nazionala koordinatzeko ardura duen Barne ministerioetako 8 profesional eta Osasunaren Mundu Erakundeak Marokon duen ordezkari bat Euskadin izango dira EAEko osasun-politikak eta Euskal Osasun Sistema bertatik bertara ezagutzeko.\nMarokoko ordezkariek, nagusiki, Osasun Sailak eta Osakidetzak osasun-planetan ekitatea txertatzen duten modua ezagutu nahi dute, Euskadi eredu gisa hartuta.\nEuskadin, osasuna eta ekitatea politika publiko guztietan txertatzea, EAEko sistemaren ekitatearen eta kalitatearen mesedetan, 2013-2020 aldirako Osasun Planaren arlo lehenetsietako bat da. Urte hauetan asko egin da aurrera arlo horretan, emaitza onak lortuz, eta horrek piztu du Euskadiko eredua ezagutzeko interesa ordezkaritza horrengan.\nEra berean, bisitariek interes handia dute Jaurlaritzaren lanean, zehazki, osasuna politika guztietan sustatzeko egin duen lanean. Nagusiki, osasuneko politikak eta beste sektore batzuetakoak uztartzeko lanean jarriko dute arreta, bai erkidego-mailakoan bai toki-mailakoan, eta hiri-garapenean osasunaren aldagaia txertatzeko EAEn erabiltzen den osasunarentzako eraginaren ebaluazioari ere erreparatuko diote. Hala, parekorik ez duten lan horiek ezagutzeko bilerak eta lan-saioak antolatu dira Osakidetzaren eta Osasun Sailaren hainbat erakundetan.


Iaz baino %4,8 gehiago bildu da zergatan - Debagoiena - Goiena.eus\nIaz baino %4,8 gehiago bildu da zergatan\nLeire Kortabarria 2016-04-11 14:06\nZerga-bilketa metatua %4,8 hazi da Gipuzkoan martxora arte, aurreko urteko denboraldi berdinarekin alderatuta, Foru Ogasunak jakinarazi duenez.\nZehazki, 2015ean baino 29 milioi euro gehiago bildu dira. Lehen hiruhilekoko datuak, hala ere, ez dira oraindik urte amaierako emaitzari buruzko irakurketak egiteko nahikoa esanguratsuak: lurraldeen arteko eta Estatuarekin egiten diren doikuntzak falta dira eta zuzeneko zerga nagusien kanpainak ez dira oraindik hasi (Errenta eta Sozietateak).\nMartxora arteko eboluzio positiboaren zergatia azaltzerako orduan, PFEZaren lan atxikipenetan, BEZean eta Sozietateen gaineko zergetako sarreretan izandako hazkundeak azpimarratu ditu Foru Ogasunak. Sozietateen atalean ere itzulketak murriztu dira. Alderdi negatiboan, BEZaren itzulketak handitu dira eta PFEZeko ondare irabazien atxikipenak murriztu.\nErrentari dagokionez, lan atxikipenen atalean 6,9 milioi gehiago jaso ditu Ogasunak (+%2). Ondare irabazien atxikipenak eta kapital higikorraren etekinen atxikipenak, aldiz, bilakaera negatiboa izan dute: 5,2 eta 2,7 milioi gutxiago, hurrenez hurren. PFEZ bere osotasunean hartuta, hala ere, emaitza positiboa da, pasa den urtean baino 2,4 milioi gehiago batu baitira (+%0,6).\nSozietateen gaineko zergaren atalean, kuota diferentzial garbiaren sarrerak 9,7 milioi handitu dira, eta itzulketak 14,4 milioi gutxitu dira 2015eko martxoarekin alderatuta. Azkenik, Aldundiak kudeatzen duen BEZi dagokionez, zerga bilketa metatua %0,3 jaitsi da aurreko urtearekin alderatuta, hau da, 0,5 milioi euro gutxiago bildu dira: 21,9 milioi gehiago batu dira (+%7,1), baino itzulketan ere 22,5 milioitan hazi dira (+%17,9).\nGaur, astelehena, hasten da autolikidazio proposamenak onartzeko epea\nLeire Kortabarria 2016 api 11 Debagoiena\nGaur, apirilak 11, hasten da Foru Ogasunak prestatu dituen autolikidazio proposamenak onartzeko epea, hala nahi bada. Proposamenok ikusgai daude In...


Home > Europan eta Mediterraneoko > Montpellier\nRAMON LLULL MONTPELLIEREN\nRamon Llull hainbat aldiz egon zen Montpellierren, Mallorcako erregea, Roselloko kondea eta Montpelliereko jauna zen Jaime II.a bisitatzeko, hiri horretan baitzuen bere ohiko egoitza. Llullek 1275ean egin zuen lehen bidaia, orduan oraindik printze zenari laguntza eskatzeko, Miramarren ekialdeko hizkuntzen eskola eraikitzeko. 1283an berriro joan zen Montpellierrera, eta bertan idatzi zituen Ars demonstrativa lana eta Blanquerna lanaren zati nagusia. 1289an Montpellierren Ars inventiva veritatis lana osatu eta Ramón Jofré (edo Gaufré) frantziskotarren ministro nagusia bisitatu zuen. Hark eman zion Erromako eta Pullako (Italiako hego-ekialdean) komentu frantziskotarrak bisitatzeko baimena.\nMontpellierren egon zen berriro 1303ko urria eta 1304ko otsaila bitartean, eta garai hartan Disputatio fidei et intellectus idatzi zuen, beharbada Zipren eta Armenia Txikian izandako eztabaidak oroituz (1301-1302). Genovan hilabete bat eman ondoren Liber de ascenso et descensu intellectus eta Liber de fine, amaitu zituen 1305ean. 1308ko maiatza eta 1309ko udazkena bitartean, berriro Montpellierren egon zen eta 1312ko maiatzean bertatik itzuli zen, Mallorca bisitatzeko. Montpellierreko unibertsitatean eman zituen irakaspenak oso garrantzizkoak ziren, baina gehien harritzen gaituena, bertan idatzitako lan kopurua da: berrogei liburu idatzi zituen.\nMONTPELLIER, ORDUAN ETA ORAIN\nMontpellier Hérault departamentuko hiriburua da, Languedoc-Roussillon eskualdean, Frantziako hegoaldean. Kostaldetik hamabi kilometrora dago. Jatorriz ez da erromatarra; VIII. eta X. mendeen artean sortu zuten eta Aragoiko eta Kataluniako koroarekiko harremanak izan zituen garaian (1204-1350) garrantzi handia lortu zuen merkataritzan. Bertan jaio zen Jaime I Konkistatzailea, eta bere iritziz «unibertsoko hiririk hoberena» zen. Haren seme Mallorcako Jaime II.aren ohiko egoitza izan zen. XII. mendetik aurrera famatua izan zen espezieen merkataritzan eta «garhiofilatum» izeneko ardo espeziatuaren ekoizpenarengatik. 1382an Frantziako koroak behin betiko bereganatu zuen hiria.\nErdi Aroan harresi sendoez inguratuta zegoen, eta Richelieu kardinalak (1585-1642) haiek eraistea agindu zuen; Erdi Aroko eraikuntza hartatik Pinuen dorrea (XII-XIV. mendeak) eta Babotakoa (XIV. mendea) kontserbatzen dira. Saint-Pierre katedralak (XIV. mendea) bi dorre nabarmen ditu. Montpellierreko unibertsitatea, 1200ean eraikia, Frantziako zaharrenetarikoa da, Medizina fakultatea, batez ere; sinesmen guztietako jakintsuak jasotzen zituen, eta handik pasa ziren Nostradamus, François Rabelais, Arnau de Vilanova eta Ramon Llull bera ere.\nRamon Llull 1265ean joan zen erromes Compostelako Santiagora, 33 urte zituela.


finantzatua 09 / 02 / 2013\nZure izena 'The Arlotes'-en kredituetan\n10 atalen DVD-a kalitate onarekin eta dedikatuta + izena kredituetan\n'The Arlotes'-en bisera + izena kredituetan\nStory-board bat luma-kartoian inprimaturik eta dedikatuta + izena kredituetan\nDVD-a + Bisera + StoryBoard-a + kredituetan esker on berezia\nBabesleak atal bakoitzean agertuko dira babesle gisa, beren logo edo aipamenekin kredituetan, gainera storyboard berezi bat emango diegu A3 edo A2n aukeran.\nOnline zabalduko diren marrazki bizidunak, Gasteizen milurtekoaren aldeketan sorturiko musika talde baten inguruan\nAtaletan zehar 'The Arlotes'-en bi fan agertuko dira, Lady Mari eta Jaun Sugoi. Bi aktore dira egongelako sofan daudenak telebistari begira.\n10 atalen story-board-ak egitea\n10 atalen 10 gidoiak idatzi\nmarrazki bizidunak editatu\n'The Arlotes'-en 10 atalak editatu\n'The Arlotes'-en pertsonaien ahotsak grabatu\nAtaletan joko diren 3 abesti egin eta grabatu.\nMatxurak, virusak, fokoren bat erre, kamararen bat izorratu, ordenagailuak pott... ;-)\nBaliteke ordenagailuren bat gehiago behar izatea, bai eta soinu edo irudi txartelen bat gehiago, lana arintze aldera.\nSoinu estudioa alokatu\nGuztira € 3.700 € 5.500\nAtalkako marrazki bizidunak, Gasteizen dabiltzan gazte batzuen gorabeherak kontatzen dituztena: Goiz, Bego, Iñi eta Harry (protagonista). Pop-rock musika talde bat eratuko dute, XX eta XXI. mendeen artean. Atalak umorez kontatzen badira ere, gai sozialak, sexualak, politikoak, musikalak jorratuko dira. Hau dena orduko Euskal Herrian gertatzen da: tabernak ketan zeuden eta kaleak sutan. Gazteak, berriz, nor bere bidea topatu nahian, batzuetan itsumustuka bada ere, arloteak bezala.\nHarry nahikoa desastre da, nerabezaro luze samarrekoa, baina mami jatorrekoa, ondo pasatzen eta neskatan egiten saiatzen da, azken hau gutxitan (nahi baino gutxiagotan behintzat) lortzen badu ere. Aurten fakultatean sartu da eta bertan mutil gipuzkoar baten lagun egin da, Iñi. Iñi, ikasle-pisu batean bizi da Bego eta Goizekin, gay-a da eta izkutatzen ez badu ere, Harry ez da ohartzen, ez du entenitzen. Bego ere ikaslea da, bizkaittarra, hippy itxurakoa, poesia maite du eta ironiko samarra da. Azkenik Goiz, taldeko langilea, nafarra da eta ohituta dago babak bere eltzetik ateratzen.\nAtalak 10 urte 'atzeratuta' dabiltza. Orduko Gasteizen tabernak tabako eta porroen kez beterik zeuden, ostegunetako parranda latza zen, alde zaharreko kaleak margoketa eta kartelez beterik zeuden, eta aldatu ez diren gauza asko: lanak esplotatutako gazteak, euskal sexualitatea?!?, kalez jantzitako poliziak tabernetan, kontzertuak...\nAgian fanzineetan ezagutu duzu holakorik baina nekez marrazki bizidunetan. 10 atal egin nahi ditugu 7-10 minutukoak, euskaraz, eta interneten modu librean banatu eta ikusgai egongo direnak. Badakigu zaila dela marrazki bizidune profesionalekin lehiatzea alderdi teknikoetan, baina alderdi artistikoetan: gidoiak, abestiak, hizkera, trama... egitasmo interesgarria eta erakargarria egingo dugu.\nBi alma mater gara, Uraitz eta Ruben. Gure pizgarri nagusia da hainbeste gustatzen zaizkigun marrazki bizidunen bidez gure sen artitistikoari hegalak zabaltzea. Gainera musika beti egon da oso presente gure bizitzetan eta marrazkiok gertatzen diren eremuak ere bai.\nErakutsi nahi dugu (gure buruari aurrena) komediaren bidez gizakiak eta bere sexualitatea, arazo sozialak, politikoak, musika jorratu ahal direla ikuspegi komunitario batetik, errespetuzkoa, giza baloreezkoa. Eta barre egin, jakina!\nEuskal Herrian oro har, eta Gasteizen bereziki bada tradizio aberatsik komiki eta fanzineetan, underground kulturan, kontrakulturan, nolabait 'The Arlotes'-ek hortik elikatu da, TMEO, PUTZ, OSTIELA, SABINATOR... Badira fikzioa eta marrazki bizidunak ere eragin digutenak, batez ere USAkoak. Musika mailean, berriz, euskal musika eta kanpoko musika alternatiboa izango dira, baina baita arrakasta komertzialak bilakatu diren abestiak ere, gehienok ezagutzen ditugunak. Alternatiboenak ere kantatzen du dutxan udaka kanta, hit-a,(aurreko udako kanta bada ere).\nUraitz gasteiztarra da, baina Mexikon bizi da. Distantziatik lanaren parte bat aurreratu dugu. Abenduaren 2an gure artean lurreratuko da eta elkarrekin hasiko gara lanean 'fulltime', Abendua eta Urtarrilean zehar. Areago, elkarrekin fisikoki, bakarrik bi hilabete horietan egon ahal gara elkarrekin, gero bera berriz lan gin eta bizitzera Mexikora izuliko da. Beraz baetz ere bi/hiru hilabete hauetan ibiliko gara ekoizpenarekin. Crowdfunding kanpaina orain egingo dugu, ekoizpena, post-produkzioa eta ondorengo lan guztia egin ahal izateko.\nHorrez gain, 'The Arlotes' komunitate txiki bat eratzea da, ideiak jaso, lanak banatu (adibidez euskaraz bota ondoren, beste hizkuntza batzuetara itzultzea) eta goteo-euskadik aukera ona ematen digu horretarako.\nUraitz musikaria da (Trikitixa kontrairo, La mexikana klandestina...) eta ni bertsolaria, abeslari (Arazoak 11) eta bakarrizketalari afizionatua, PUTZ aldizkarian kolaboratzailea izan nintzen eta 'Araba, bertso histori ezberdin bat' liburua kordinatu eta idatzi nuen... 'The Arlotes' taldearen kanta propioak ere grabatu eta atletan sartuko ditugu.\nUraitzek hainbat laburmetrai eta bideo-klip egin ditu Mexikon eta Euskal Herrian:\nHemen bere popurri moduko bat: http://www.youtube.com/watch?v=kuRlZM_unjk\nDemo Reel: http://www.youtube.com/watch?v=JhmVhJZG5a4\nArrebote taldearen 'elkartasunez' bideo-klipa: http://www.youtube.com/watch?v=TveWT2bHRF0\n'La colcha de tu hermana' (Osotérico & Fernanda Martínez) bideo-klipa: http://www.youtube.com/watch?v=uPC74aXPLSk\n'32. eguna' bideo-klipa: http://www.youtube.com/watch?v=eqC0jIu3gYU\nSemana de Solidaridad con EH en México: http://www.youtube.com/watch?v=N4UPPliL6QQ\nIshayas New Intro, Bitácora de un Navegante Cósmico:\nGainera beste lagun batzuk ere lotuko ditugu, 10 atalak egiten lagundu gaitzaten. Egitasmoan sinetsi eta kamarekin, apainketarekin edo aktore lanetan lagunduko digutenak... Zuk ere lagunduko diguzu?\n10 atalak online egongo dira, internet konexioa duen edozeinek ikusi dezan, libre.\nStory board-ak komunitatearen eskura jarriko ditugu\nMaking off bideo bat ere igoko dugu, marrazki bizidunen edizioaren gainekoa... eta agian besteren bat ;-)\nIzan zaitez 'The Arlotes'-en zabaltzaile, gure berriak, trailerra, bannerrak, aurkezpenak... zabaldu: sare sozialetan, whatsApp-en, emailen bidez...\n<iframe frameborder="0" height="492px" src="//euskadi.goteo.org/widget/project/the-arlotes?lang=eu" width="300px" scrolling="no"></iframe>


5. modulua: Ikastaro Amaierako Lana eta Praktikak – Gastronomia espazioen diseinuan masterra\nIraupena: 189 ordu Maste Amaierako Lana + 90 ordu praktikak\nMaster amaierako lana Espazio gastronomiko baten diseinua eta garapen teknikoa edo ikerketa baten garapena izan diateke.\nGastronomia eskazio baten diseinua baldin bada sustatutako enkargu erreal bat, ariketa libre bat edo Batzorde Akademikoak proposatutako ariketa izan daiteke. Lana masterreko irakasle baten tutoretzapean egingo da.\nPraktikak Masterrarekin harremana duten enpresekin garatuko da eta ordainduak izan daitezke enpresekin lortzen diren hitzarmenen arabera. Prakika hoauek konbalidatu ahal izango dira masterraren arloan lortutako lan-esperientziarekin, Akademia Batzordearen arabera.\nMaster Amaierako Lanaren bidez, ikastaroaren xede diren gaitasunak eta trebetasunak eskuratu direla erakutsi behar da. Horretarako, ikasleak gutxieneko konplexutasuna izango duen proposamen unitario bat egin beharko du, ikasketetan diseinu espazialari, teknikari, prozesuari eta funtzionamenduari buruz landutako alderdiak bilduko dituena.\nDATAK ETA METODOLOGIA\nProiektua prestatu bitartean, gomendagarria da erreferentziak identifikatzea (bibliografikoak eta errealak), proposamen egoki bat planteatzea, eta irakasleei galderak egitea, amaierako gaia adosteko eta aholkularitza jasotzeko.\nMALa graduondokoarekin batera egingo da, eta proiektuak zuzentzeko saioak programatu egingo dira ikasturtean zehar.\nEpaimahaia Espezialista Ikastaroko irakasleek osatuko dute.\nLanak ebaluatzeko unean, honako irizpide hauek hartuko dira kontuan: kontzeptua, originaltasuna eta berrikuntza, behar espazial eta funtzionalekiko egokitasuna, eta prozesu eta garapen teknikoa.\nGastronomia Espazioen Diseinuan masterraren programa


Azken oztopoa finalera bidean | Kirola | Berria\nAzken oztopoa finalera bidean\nBaskoniak ACB ligako finalerdia jokatuko du gaur, Valentziaren aurka (20:00). Aurkariaren erasoko jarioa geratzea funtsezkoa izango da\nShields erasoan, Abalderi ihes egin nahian, iazko abenduan. MANUEL BRUQUE / EFE Tamaina handiagoan ikusi\nPauso batera dauka Kirolbet Baskoniak ACB ligako beste final bat jokatzeko aukera. Bederatzigarrena litzateke. Garaipen bat baino ez du behar horretarako, eta Valentziari irabazi beharko dio gaur (20:00, Vamos), aurkariaren etxean, ateak itxita eta ezohiko sistemarekin jokatzen ari diren azken fasean. 18. finalerdia izango da Baskoniarentzat.\nBigarrena izan da Dusko Ivanovicen taldea A multzoan, eta garaile atera da Valentzia B multzoan. Hangoen aldean, egun bat gehiago izan dute atseden hartzeko arabarrek, eta, gainera, osteguneko partidan, ez zuten jokatu Tornike Xengeliak eta Pierria Henryk. Beste jokalari batzuk ere ohi baino gutxiago aritu ziren. Etxeko taldeak, aldiz, herenegun sailkatu beharra zuen finalerdietarako. Bi taldeetan daude jokalari bat edo beste arazo fisikoekin, eta estuen dabiltzanak Baskoniako Jayson Granger joko antolatzailea eta Valentziako Alberto Abalde hegalekoa dira. Grangerren kasuan, osteguneko partidan, Joventuten aurka, ezkerreko orpazurdan min hartu zuen, baina ez du hausturarik. Ivanovicek atzo hitz egin zuen minbera dauden jokalariez: «Denek egon behar dute, eta hala izango da. Ez dago aitzakiarik».\nPartida berdindua aurreikusten da. Hala ematen dute aditzera denboraldi honetako datuek. Ligan, azaroaren 24an jokatu zuten lehen itzuliko partida, Gasteizen, eta Baskoniak irabazi zuen (85-74). Hiruko jaurtiketetan egin zuen aldea orduan Velimir Perasovicek zuzentzen zuen taldeak. Bigarren itzuliko partida ez zen jokatu, COVID-19aren pandemiaren eraginez. Euroligan ere jarri dira parez pare denboraldi honetan, behin bakarrik, eta gaur finalerdia jokatuko duten leku berean, Fonteta pabiloian. Astindua eman zion etxeko taldeak Baskoniari (105-77). Perasovicen taldeak hamasei baloi galdu zituen, eta, gainera, etxekoak baino traketsago ibili ziren hirukoetan.\nErasoan, indartsu etxekoak\nGaurko partida aurrera atera nahi badu, Baskoniak zaintzako lan oso ona egin beharko du. Izan ere, erraz ari dira erasoan Valentziako jokalariak. Defentsako lanari eman dio garrantzia Ivanovicek: «Baloia oso ondo ari dira mugitzen erasoan, eta asko asmatzen kanpoko jaurtiketetan. Erasoko errebotean ere min egiten dabiltza. Ondo defendatu eta geratu beharko ditugu».\nBarruko jokoan ere ondo ari da Valentzia, eta, batez ere, Mike Tobey ari da nabarmentzen. Bojan Dubljevicen ekarpena ere oso kontuan hartzekoa izaten da ia beti, eta esparruaren barruan Baskoniak zer baliabide erabiliko duen galdetu zioten atzo Xengeliari: «Gure jokalari garaiak kanpotik aritzea aukera bat izan daiteke, baina horrek kanpoko jaurtiketak sartzea eskatzen du, bestela erreboteak haiek hartuko dituzte eta».\nAstearteko finalean ariko den beste taldea zein izango den ere gaur jakingo da: Burgos edo Bartzelona izango da (17:00).


Umetako jolasak; txirlak eta almejak - Ahotsak.eus\nUmetako jolasak; txirlak eta almejak\nUmetako jolasak; txirlak eta almejak
Umetako jolasak. Txingoan. Itsasoa eskolaraino iristen zen ia-ia. Itsasbeheran soilik zegoen hondartza. Bainatu egiten ziren. Capbretonen bainujantzia zuten. Txirlak eta almejak hartzen. Txirlaren zuloa ikusten da hondarrean. Tretxuak. Arroketara ez zen joaten. 17 urterekin bueltatu zen, senide batzuekin, amonaren etxera.
\nHizlaria(k): Alkain Jauregi, Mari Kruz\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan HON-041-006 kodeko bideoa nahi duzula aipatzea: ahotsak@ahotsak.eus\nUmetako jolasak. Txingoan. Itsasoa eskolaraino iristen zen ia-ia. Itsasbeheran soilik zegoen hondartza. Bainatu egiten ziren. Capbretonen bainujantzia zuten. Txirlak eta almejak hartzen. Txirlaren zuloa ikusten da hondarrean. Tretxuak. Arroketara ez zen joaten. 17 urterekin bueltatu zen, senide batzuekin, amonaren etxera.\nData: 2011(e)ko abuztuaren 23a\nGaia(k): Itsasoa » Arrantza-kanpainak » Beste batzuk , Familia eta harremanak » Lagunartea eta familia » Jolasak , Familia eta harremanak » Lagunartea eta familia » Bainuak, errekak eta uretako jolasak\nUmetako jolasak: korrika eta saltoka\nAingira autoktonoak eta pasokoak\nUmetako jolasak; euskal pilota\nArragueta kaleko "kunbua"\nErremolatxa panpina modura


ARARTEKOAK GIPUZKOAKO FORU ALDUNDIARI GOMENDATU DIO BEHARREZKO JARDUERAK EGIN DITZALA GIPUZKOARA FAMILIARIK GABE IRISTEN DIREN ADINGABE ATZERRITARRAK BEHAR BEZALA HARTZEKO - ARARTEKO\nARARTEKOAK GIPUZKOAKO FORU ALDUNDIARI GOMENDATU DIO BEHARREZKO JARDUERAK EGIN DITZALA GIPUZKOARA FAMILIARIK GABE IRISTEN DIREN ADINGABE ATZERRITARRAK BEHAR BEZALA HARTZEKO\nArartekoak urtez urte euskal egoitza baliabideen sareko hainbat programa bisitatzen ditu, babesik gabe dauden haurrei eta nerabeei ematen zaien arreta ezagutu, ulertu eta horren kalitatea egiaztatzeko asmoz, eta, azken batean, dauzkaten eskubideak egoki gauzatzen direla baieztatzeko.\n2016ko azken hilabeteez geroztik Euskadira familiarik gabe heltzen diren adingabe atzerritarren kopurua nabarmen hazi da; egoera horrek izugarri tenkatu du gizarte-zerbitzuen sistemak adingabe horien premiei erantzuteko ezarrita daukan egoitza baliabideen sarea. Zailtasunak egon badaudela jakinda eta zentroetan pertsona gehiegi egon daitezkeelako ematen den arretaz kezkatuta, 2017. urtetik Arartekoak sakonago aztertu ditu familiarik gabeko adingabe atzerritarrentzako premiazko harrera-zentroak (edo lehenengo harrera zentroak), hiru lurralde historikoetan.\nGipuzkoan, 2017. urtearen amaieran Ararteko erakundeko zenbait langilek Ubako zentroa bisitatu zuten, eta jarduera hura ebazpen honekin amaitu zen: Arartekoaren 3/2018/RGO Ebazpena, 2018ko urtarrilaren 24koa; horren bidez, familiarik gabeko adingabe atzerritarrak lehenengo harreran arta zitzaten iradoki zen.\nErakunde honek ondorio hau atera zuen: Ubako zentroan, une hartan, aurreikusitako gehienezko okupazioa zertxobait bat gainditu bazen ere, kontuan hartuta iritsierak denboran etengabe gehitu zirela (eta, itxuraz, epe laburrean ez zirela murriztuko) neurriz gaineko okupazioa finkatu eta areagotzeko arriskua zegoela.\nPremiazko beharrak bermatuta zeudela adierazi zen, profesionalen taldea indartu egin zela eta baliabidearen orientazioari eta hezkuntza lanari eutsi ahal zitzaiola. Nolanahi ere, Arartekoak orduan ohartarazi zuenez, mutil asko ezustean iristearen ondorioz sortutako gehiegizko kopuruak arretaren kalitateari eragin ziezaiokeen; hala, Gipuzkoako Foru Aldundiari iradoki zitzaion arreta handia jar zezala zentroan izan zitekeen gehiegizko jende kopuruan eta horrek eragin zitzakeen ondorioetan.\nArartekoak gizarte erakundeekin dituen harremanen esparruan, SOS Arrazakeria Gipuzkoa elkarteak kezka agertu zuen Ubako zentroan egondako gazte batzuek eman zuten informazioarengatik. Gazte horiek azaldu zuten zer esperientzia bizi izan zuten zentro horretan harreran egon ziren denboran, baita hartutako adingabe atzerritarrei nolako arreta ematen zitzaien Ubako solairuetako batean (hain zuzen, heldu berriak hartzeko erabiltzen den solairuan).\nInformazio hori kontrastatu eta neska-mutilek zentro horretan izandako esperientziaz egin duten kontakizuna zuzenean aditu ondoren, Arartekoak bukatutzat jo du bere esku-hartzea, eta aldundiari gomendatu dio zenbait jarduera egin ditzala bakarrik dauden adingabe atzerritarrak behar bezala hartzeko.\nVitoria-Gasteiz, 2019ko otsailaren 6a\nArartekoaren 5/2018/RGO Ebazpena, 2019ko urtarrilaren 29koa. Horren bidez, Gipuzkoako Foru Aldundiari gomendatzen zaio behar diren jarduketak egin ditzala Gipuzkoara heltzen diren eta familiarik gabe dauden adingabe atzerritarrei harrera egokia emateko.


Bezeroaren Lehen Merkataritza Elektronikoa: irtenbide adimendunak okerrak egin ezin ditzakezun gauza baterako | Martech Zone\nMerkataritza elektronikorako pandemiaren garaian kontsumitzaileen itxaropenak aldatu egin dira. Balio erantsia izatean, lineako eskaintzak bezeroen ukipen puntu nagusi bihurtu dira txikizkako marka gehienentzat. Eta bezeroen interakzioen inbutu nagusia den heinean, bezeroarentzako laguntza birtualaren garrantzia uneoro dago.\nMerkataritza elektronikoaren bezeroarentzako zerbitzua erronka eta presio berriekin dator. Lehenik eta behin, etxeko bezeroek denbora gehiago ematen dute linean erosketa erabakiak hartu aurretik.\nInkestatuen% 81ek beren produktua linean ikertu dute erosketa erabakia hartu aurretik. Kopuru horrek pandemia aurreko batez bestekoaren% 20 baino lau aldiz gehiago handitzen du. Gainera, ikerketak aurkitu du kontsumitzaileek batez beste 79 egun igarotzen dituztela batez beste informazioa linean biltzen erosketa erabaki nagusietarako produktu edo enpresa aukeratu aurretik.\nIturria: GE Capital\nGero eta konektatuagoa eta bitxiagoa den mundu batean, bezeroaren esperientzia must izan konpainiaren lehen lehentasuna. 2017an, gutxi gorabehera Kontsumitzaileen% 93 esan zuen lineako berrikuspenek txikizkako erabakietan eragina izan zutela; gure esku denbora gehiago eta gure pantailetan merkataritza gehiago izanik, kopuru hori handitu besterik ez da egin. Txikizkako merkatariek ezin dute jada lineako bezeroaren esperientzia nahastu. Elkarrekintza birtual positiboa bermatzea ez da salmenta taktika bat, bizirauteko estrategia bat da. Eta are garrantzitsuagoa bihurtu da COVID aroan.\nJarraian, saltoki birtual bakoitzak behar dituen zerbitzu digitalen estrategia batzuk daude.\nAbiadura hobea lortzeko teknologia: Denbora dena delako\nInterneten ethos instantzia da. Baliteke merkataritza gune garrantzitsuenetan ohituta egotea, baina inork ez du laguntza birtualaren zain egon nahi. Horrek oztopo paregabea dakar merkataritza elektronikoko saltzaileentzat, erlojuak arratsaldeko zazpiak jotzen dituenean ezin baitute "ate birtualak itxi" nahiko.\nItxaron denbora birtualak ezabatzeko eta XNUMX orduko eskaera berri horri aurre egiteko, merkatariek erabat ari dira chatbot-era joaten bezeroarentzako zerbitzua konpontzeko. Chatboteek adimen artifiziala erabiltzen dute bezeroekin modu aktiboan harremanetan jartzeko, dela testu bidez, web orriko mezuen bidez edo telefonoz. Chatbot-en adopzio-tasa pandemia osoan hazi egin zen, merkatariek ikusi baitzuten bezeroen kudeaketa automatizatuak beren funtzionamendu-kostuak murrizten zituela. Chatbot-ek ordainketa biltzeko, eskaerak edo itzulketak prozesatzeko eta bezero potentzialei zerbitzua emateko metodo errazak eskaintzen ditu, dena galdu gabe.\nHorregatik, Business Insider-en azken txostena ez da harritzekoa izan behar. Aurreikusi dute kontsumitzaileen txikizkako merkataritzak mundu osoko chatboten bidez egiten duen gastua 142 mila milioi dolarrekoa izango dela hurrengo hiru urteetan. Gainera, Interneteko erabiltzaileen% 40 inguru aurkitu dute Nahiago eragile birtualak bezalako beste laguntza sistema batzuen bidez chatbotekin elkarreragiteko.\nEsperientzia Integraturako Teknologia: Kontsumitzaileen Arau berria\nMerkataritza elektronikoa bakarra da, edozein lekutatik egin daitekeelako. Markek ezin dute beti fidatu kontsumitzaileak tamaina osoko monitoreen aurrean etxean eserita daudenik, webgunea pantaila ezin hobean dutela. Askotan, kontsumitzaileak telefono mugikorreko marka baten webgunearekin elkarreragiten ari dira eguneroko jardueren erdian. Baina Statistak bildutako datuak adierazi kontsumitzaileen% 12k soilik uste dutela beren mugikorreko merkataritzako esperientzia komenigarria dela.\nMugimendu birtualak presio berria eragiten die saltzaileei bezeroaren esperientzia hobetzeko kontsumitzaileen ukipen puntu guztietan, eta mugikorrari dagokionez, argi dago egin beharreko lana. Baina CRM (bezeroen arteko harremanen kudeaketa) irtenbideetan inbertitzen jarraitu duten merkatariek egoera hobean aurkitu dituzte COVID garaiko eskaera hori kudeatzeko. CRM plataforma integratuek txikizkako saltzaileek bezeroen esperientzia kanal guztietan kudeatzea ahalbidetzen dute, dendako datuak lineako salmentekin, chatbot elkarreraginekin, sare sozialetako konpromisoekin eta posta elektronikoko kanpainako emaitzekin bateratuz.\nLaguntza honek bezeroaren esperientzia fidagarria eskaintzen du; izan ere, haien datuak ukipen puntu anitzetan seguru eta konstante mantentzen dira, baita datu garrantzitsu guztiak arrunt batean bideratzearen abantaila gehigarria ere. Gertaera anitzetako datuen kontratazio automatizatua plataforma batean erraztu daiteke; aginduak azkarrago betetzen dira, itzulketak modu eraginkorragoan prozesatzen dira eta jabeek merkaturatzea ahalbidetzeko eska ditzaketen datu guztiak dituzte.\nZuzeneko marketinerako teknologia: orain arte dakiguna\nHainbeste datu sartzen direnez, merkaturatzaile digitalak norabide desberdinetan esperimentatzen ari dira. Orain arteko estrategia irabazleen artean errealitate areagotua hartzea izan da. Errealitate areagotuak (CO) COVID garaiko arazo nagusia konpontzen du: nola fidatu produktuan dendan ikusten ez badut? Azkar, marketin adimenduneko taldeek irtenbidea aurkitu dute. AR esperientziek egongelako altzarien itxura simulatu dezakete, galtzak tamaina marko zehatz batean, ezpainetako koloreko itzala bezeroaren aurpegian.\nARk asmakizunak kentzen ditu lineako erosketetatik, eta dagoeneko saltzaileei itzultzen ditu. 3D produktuen pantaila interaktiboak dituzten merkatariek% 40ko bihurketa-tasa handiagoa izan dutela jakinarazi dute. Saltzaileek salmenta handiagoekin partitu nahi ez duten apustua seguru egitea laster, Statistak kalkulatu du errealitate areagotuaren merkatua 2.4rako 2024 mila milioi erabiltzaile izatera iritsiko dela.\nAzkenean, marketin adimenduneko taldeak pertsonalizazioan oinarritzen dira salmenta estrategia nagusitzat, eta arrazoiz. Merkataritza elektronikoak dendetan inoiz simulatu ez genezakeen gauza bat eskaintzen du: lineako erosle guztiek erakusleiho birtual guztiz desberdin batera "oinez" joan daitezke. Produktuen gomendioak lineako eroslearen gustura pertsonalizatzeak kontsumitzaileek begi onez ikusten duten zerbait aurkitzeko aukera areagotzen du. Eskaintza pertsonalizatuak egiteak esan nahi du nabigatzailearen aurreko erosketen datuak eta tokian tokiko jarduerak erabiltzea haien gustua iragartzeko; adimen artifizialaren ahalmenen bidez askoz ere eskuragarriagoa bihurtu den beste zeregin bat. Pertsonalizazioa COVID osteko merkataritzaren zutabe izango da, kontsumitzaileen itxaropenen panorama aldatuz.\nChatbot-ek, CRM integratuek eta datu irtenbide adimentsuek txikizkako profesionalei beren merkataritza elektronikoaren eskaera kudeatzen lagun diezaiekete. Lineako salmenten datuen handitzeak marketin adimentsua sor dezake, eta dirudienez, inbertsio bat apustu segurua da. Azkenean, ordea, bezeroak beti izango du azken hitza; COVID osteko biziraupena bezero (birtuala) lehendabizikoa duten saltzaileen menpe dago.\nTags: 3D produktuen pantailakaiadimen artifizialekoerrealitatenegozioen aurkibideachatbotskanal zeharreko esperientziabezeroa lehenengobezero-centrice-commerceecommercege kapitalaesperientzia integratuaktxikizkako merkataritza interaktiboapertsonalizazioestatistika\nZain Jaffer sortzailea eta zuzendari nagusia da Zain Ventures, teknologiako startup, higiezinen eta kapital pribatuaren finantzazioa mundu mailan eskaintzen duen inbertsio enpresa. Zain ekintzaile eta inbertitzaile gisa, Zainek aktiboki tutoretza eta inbertsioa egiten du Estatu Batuetan zehar mugako teknologiako enpresa berrietan.\nKalkulagailua: kalkulatu zure inkestaren laginaren gutxieneko tamaina


Ezker Anitza-IUk krisialdiko hamarkadan egondako murrizketak bertan behera uzteko lanean arituko da kurtso politiko berrian - Ezker Anitza IU\nEzker Anitza-IUk kurtso politiko berriari hasiera eman dio hemendik aurrera bereziki landuko dituen gaien aurkezpenarekin. Alderdiaren Bilboko egoitzan prentsaurrekoa eman dute Isabel Saludek, Ezker Anitza-IUko Koordinatzaile Orokorra, Iñigo Martinezek, Ezker Anitza-IUko Antolakuntza Idazkaria eta legebiltzarkidea, eta Jon Hernandezek, Ezker Anitza-IUko legebiltzarkidea eta Elkarrekin Podemoseko bozeramailearen ondokoa.\nSaluden aburuz, “10 urte pasa dira krisia hasi zenetik eta egoera ez da aldatu; prekarietatea egunerokotasuna bilakatu da”.\n“Eusko Jaularitzak helburu erosoa ezarri dio bere buruari, %10eko langabezia tasa, baina hori ez da nahikoa” esan du Martinezek, “azkeneko datuen arabera, langabeziak gora egiteaz gain, euskal langileen baldintzak, soldata, emakume eta gizonezkoen arteko soldata arrakala, lanordua, eta lantokietako istripu kopurua larritzekoak dira”. “Eta hori normala dela dio Jaularitzak”, gogorarazi du Martinezek, “ez dago eskubiderik”. “Uko egiten diogu normaltasun horri eta, horregatik, kurtso berri honetan, krisi garaian eman diren murrizketekin bukatzeko, bai kaleetan sindikatu eta eragile ezberdinekin eta bai instituzioetan ekimen konkretu, zehatz eta bideragarriak aurkezten jarraituko dugu.\n“Alde batetik, Kongresuan, Sanchezi argi eta garbi esango diogu bi lan-erreformak bertan behera utzi behar dituela eta bestelako lan arauak egin behar direla langileen eskubideak babesteko”, adierazi du Saludek. “Eta hemen, Urkulluri ere esango diogu autokonplanzentziarekin bukatu behar duela; ez da normala euskal herritarron errentak pertsonako 700€tara jaitsi izana. Neurriak hartu behar dira eta, horretarako, soilik patronalarekin adostutako planekin bukatu beharra dago”, gaineratu du Ezker Anitza-IUko Koordinatzaile Orokorrak.\n“Soldata arrakala patriarkatuaren ondorio bat baino ez” dela adierazi du Martinezek, “indarkeria fisikoa, erasoak eta mikromatxismoak bezalako desberdinkeriak egunero ematen baitira”.\n“Tamalgarria da Indarkeria Matxistaren Estatu Ituna sinatu ostean, 200 milioi euroko aurrekontua adostu eta gero, oraindik ere Gobernuak inolako ekimenik martxan jarri ez izana. Beraz, premiazkoa da partida hori udal eta lurraldeen artean banatzea politika feministak aurrera eraman ahal izateko” gaineratu du Saludek.\nMartinezek esan du asteburu honetan desberdintasun horien adierazle sinbolikoa izango dugula, Hondarribiko Alardean. “2018 urtean gure euskal oasian, oraindik ere, festa baztertzaile bati harrera egiten dioten buruzagi politikoak daude”, adierazi du irmoki, “ozenki salatu behar dira egoera horiek eta, beti bezala, Alarde mixtoari, emakume eta gizon horiei gure babes eta elkartasun osoa adierazi nahi diegu”.\nHernandezek autogobernuaren gaiaren gaurkotasuna gogora ekarri du eta lasaitasunez hartzeko gomendioa mahai gainean jarri du. “Proiektua mahai gainean jarri eta adostasunak bilatu behar ditugu”, esan du, “gure talde parlamentarioa apustu oso sakona eta zintzoa egiten ari da erabakitze eskubidea bideragarria izateko eta erabakitze eskubide hori lortzeko proiektu nazional eta sozial bat aurkeztu dugu Euskadirako”. Gure apustua, estatu mailan egiten duguna da: Errepublika Federal eta Plurinazionala.\nElkarrekin Podemos Autogobernua Enplegua feminismo igualdad Unidos Podemos\t2018-09-05


BERRIA: Vertice 3600 ekoizpen etxeak Laviniaren akzio guztiak erosi ditu | LAB - EITB\nBERRIA: Vertice 3600 ekoizpen etxeak Laviniaren akzio guztiak erosi ditu\nAr, 2010/07/20 - 09:52 — Nagusia\nTalde berriak zerbitzuak eta produktuak eskainiko ditu telebistan, zineman eta Interneten\nKataluniako Lavinia ekoizpen etxeak eta Madrilgo Vertice 360º enpresak bat egin dute, bigarrenak aurrenekoaren akzio guztiak erosi ostean. Bat-egite horren ostean, Vertice 360º Espainiako ikus-entzunezko sektoreko talde indartsuenetako bat bihurtuko da. Kapital handitze baten bitartez erosi dituzte Laviniaren akzioak, eta arduradunen asmoa da 240 milioi euro fakturatzea 2012. urtean.\nBat-egitearen ondotik, bestalde, Narval Sabazio Laviniaren elkarteak talde berriaren akzioen %15 kontrolatuko du.\nTalde berriko presidentea Jose Maria Irisarri izango da, orain arte Vertice 360º enpresako presidentea zena. Laviniako presidente Antoni Estevek, berriz, presidenteorde kargua beteko du. Saul Ruiz de Marcosek kontseilari ordezkaria izaten jarraituko du.\nLaviniak eta Verticek sortutako taldeak zerbitzu eta produktuak eskainiko ditu telebistan, zineman, publizitatean eta Interneten, eta ikus-entzunezko sektorearen aldaketetara egokituko dela iragarri dute. Laviniaren produktuak berrikuntza teknologikoari lotuta daude, eta taldeak indarra jarri du alor horretan. Jose Luis Rodriguez Zapateroren La mirada positiva kanpaina egiteagatik ere ezaguna egin da Lavinia.\nEITBren promozioen egileak\nMadrilgo Vertice 360&fraq14; enpresak diseinatu ditu aurten EITBren iraunkortasun eta promozioak. Zer esana eman zuen EITBko zuzendaritzaren erabaki horrek; batetik, Euskal Herritik kanpoko enpresa bati enkargua egiteagatik, eta, bestetik, Antonio Basagoiti PPko buruaren arreba Vertice 360º enpresako kontseilaria delako. Iaz enpresa horrek 18,3 milioi euroko galerak izan zituen.\nLaviniak, bestalde, ETBk Parisen duen egoitzaren kudeaketan parte hartzen du.\nU.U. BERRIA 2010.07.20